Kakvo je stanje Borjanove povrede? - Crvena zvezda info\nKošarka / 479 pregleda\nKakvo je stanje Borjanove povrede?\nKapiten Crvene zvezde očekuje se među stativama i u Novom Sadu\nNapeto je bilo po navijače Crvene zvezde u sredu predveče. Dobro organizovani Čukarički dugo je odolevao pritiscima domaćeg tima, ali je pet minuta pred odlazak na odmor Ben uspeo da probije bedem rivala.\nTaj gol olakšao je crveno-belima nastavak meča, ali nova tenzija stvorila se ubrzo po povratku sa odmora zbog povrede Milana Borjana.\nIako je delovalo da kapiten neće moći da nastavi meč, on je ostao do kraja na terenu. A, po saznanjima Mozzart Sporta, Borjan će najverovatnije braniti i u nedelju u Novom Sadu protiv Vojvodine (17.00).\nPregledima posle utakmice utvrđeno je da iskusni čuvar mreže nije teže povređen. Nema većih komplikacija osim otoka potkolenice, koji bi trebalo da splasne do utakmice na Karađorđu.\nU slučaju da Borjan, ipak, ostane van tima za duel sa Vojvodinom, njegovo mesto zauzeće Zoran Popović ili mladi Miloš Gordić, koji se u sredu tokom meča zagrevao za ulazak, ali do promene na Zvezdinom golu ipak nije došlo.\n"Borjan je prvo osetio bol u mišiću, potom je povredio potkolenicu. Imao je ogromne bolove, ali kapitenski nije želeo da izađe. Mi smo bili tu da mu umanjimo bolove. Zaslužuje čestitike, kao i ostali momci“, izjavio je Dejan Stanković odmah posle pobede nad Čukaričkim 1:0.\nBorjan je ove sezone sakupio 41 nastup, primio je 24 gola, a u 21 utakmici bio nesavladan. Popović je branio u šest mečeva (četiri gola, triput nesavladan), a Gordić u tri (dva gola, jednom nesavladan).


Danas: Izjave Dačića vode Srbiju u izolaciju | Autonomija\nDanas: Izjave Dačića vode Srbiju u izolaciju\nPredsednik Srbije Aleksandar Vučić i premijerka Ana Brnabić morali bi da reaguju na izjavu ministra spoljnih posl…\nPredsednik Srbije Aleksandar Vučić i premijerka Ana Brnabić morali bi da reaguju na izjavu ministra spoljnih poslova Ivice Dačića upućenu premijeru Bugarske Bojku Borisovu i ograde se od Dačićevog nepristojnog obraćanja jer u suprotnom nam sledi diplomatska kriza i još veća izolacija Srbije na spoljnom planu, smatra Dušan Janjić iz Foruma za etničke odnose.\nJoš jedna u nizu izjava ministra Ivice Dačića koja je izazvala pažnju javnosti i zatezanje odnosa sa susedima upućena je premijeru Bugarske Bojku Borisovu povodom njegovog komentara o zajedničkoj politici EU prema Kosovu.\n– Bojko, da ti kažem jednu stvar, stav EU nije da je Kosovo nezavisna država. Ti, Bojko, ima da poštuješ stav EU, a ne da držiš lekcije Borelju“, poručio je Dačić i upitao „Šta znači taj bezobrazluk i na šta to liči“.\nOn je ovako reagovao na to što je Borisov poručio kandidatu za visokog predstavnika EU za spoljnu politiku i bezbednost Đusepu Borelju, iz Španije, da ne bi trebalo da se rukovodi stavom Španije koja ne priznaje Kosovo, nego da mora da poštuje stav cele EU o nezavisnosti Kosova.\nSam način obraćanja i ton srpskog šefa diplomatije apsolutno ne priliči svetu državne politike i ta vrsta diskursa mora da nestane iz javnog govora, ističe Dušan Janjić, podsećajući da Dačiću ovo nije prvi put da se na taj način obraća nekom zvaničniku druge zemlje te da više nije jasno kakvu to on politiku vodi.\n– Više ne može da se odredi šta je državna politika, šta Dačićeva lična zabava, a šta su neki pojedinačni partijski interesi, a to u diplomatiji prosto nije dopustivo. Njegova izjava je bahata, svađalačka, lična, kao da je njegova lična politika da posvađa Srbiju sa svima – ukazuje Janjić.\nSrbija i njeni najviši zvaničnici – predsednik države i predsednica vlade, morali bi da se ograde od takve politike, naglašava Janjić, dodajući da je sada nejasno i građanima i spoljnim partnerima šta zapravo naši predstavnici zagovaraju.\n– Dačić je optužio Borisova za ono što Dačić sam radi – Dačić se navodno bori za Kosovo, lobira za povlačenje priznanja kod drugih zemalja, ali sa druge strane on sve vreme zagovara razmenu teritorija i potpuno priznanje nezavisnosti. A Borisov je samo podsetio koja su elementarna pravila u EU i kako se odlučuje o politici Unije, naglašava Janjić. On podseća i da Bugarska jeste priznala nezavisnost Kosova ali je zato, sa druge strane, učinila mnogo više za evrointegracije Srbije od samog Dačića, i pruža nam ozbiljnu i ogromnu podršku za ostvarivanje drugih, životnih interesa što naši zvaničnici treba da cene.\nAleksandar Popov iz Centra za regionalizam saglasan je da je Dačićeva izjava neprimerena i nanosi štetu ugledu Srbije, ali smatra da su ovakve scene već viđene i da intervencija predsednika ne bi bila naročito korisna.\n– Već smo imali situacije gde jedan ešalon – a to su najčešće Vulin i Dačić, daju oštre i neprimerene izjave, a onda se pojavljuje Vučić u ulozi pomiritelja. To je već pročitana strategija, ne može bezbroj puta da se primenjuje, naglašava Popov.\nOn podseća da je Bugarska pokazala veliku blagonaklonost prema Srbiji, davala je značajnu pomoć ali da vođenjem loše politike gubimo saveznike.\n– Sam šef države je rekao da smo, kada je reč o rešavanju kosovskog problema, usamljeni, to je posledica politike koja je vođena, smatra Popov.\nPozivanje ambasadora na konsultacije\nAmbasador Srbije u Sofiji Vladimir Ćurgus pozvan je na sastanak u bugarsko Ministarstvo spoljnih poslova zbog izjave ministra Ivice Dačića o premijeru Bojku Borisovu, po nalogu ministarke spoljnih poslova Bugarske Ekaterine Zaharijeve, objavljeno je juče u Sofiji. Kao odgovor na ovo, na razgovor u Ministarstvo spoljnih poslova Srbije pozvan je otpravnik poslova Bugarske u Beogradu, i to po Dačićevom nalogu, što je on sam i potvrdio, preneo je Glas Amerike.\nSa svima u zavadi\nGrađanima Srbije treba jasna potvrda koju politiku mi to vodimo jer smo sada sa svima u zavadi. Ako se i nivo komunikacije sa Bugarskom smanji zbog ovoga to vodi u još veću izolaciju i mislim da Vučić i Brnabić moraju reagovati a da Dačić sa jednim pristojnim izvinjenjem može da izgladi odnose – smatra Dušan Janjić.


Polovni Tailift skladišna oprema oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Tailift\nPolovna Tailift skladišna oprema na prodaju\nOvde je kompletna lista polovnih Tailift skladišna oprema oglasa za prodaju na Mascusu. Tailift skladišna oprema oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Tailift skladišna oprema u odeljku Brendovi.\nTailift FD25Opšte stanje (1-5): 4, Maksimalni kapacitet dizanja: 2500, Maksimalna visina podizanja: 480, Dizalica: 120, Stub za podizanje: Trojni, Udaljenost centra gravitacije: 50, Dužina viljuškara: 120, Visina pogona: 215\n2005 1.652 h\nOvde je kompletna lista polovnih Tailift skladišna oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Tailift skladišna oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Tailift skladišna oprema.


„Izlazim“ – novi singl benda Herc\n02/07/2016 Artija net video, singl\nBeogradski bend „Herc“ (Herz), predvođen frontmenom Aleksandrom Šišićem, poslednjeg dana juna je objavio video-spot za novi, drugi po redu, singl „Izlazim“.\nPosle odlično prihvaćene pesme „Running“ i razigranog spota, „Herc“ sada predstavlja još energičniju i dinamičniju pesmu „Izlazim“. Pesma i spot su logičan nastavak disco-punk-new wave momenta, koji se provlači u svim pesmama benda, terajući na pokret i razmrdavanje tela i duha.\nKroz tišinu sunca zrak\nProbudi me jutra dan\nPogled jedan, pogled dva\nGde sam to, gde sam ja\nZnaci noći svuda su\nTelu, čaši, krevetu\nPolako se prisećam\nPola stvari ne sećam\nO pa ti ne spavaš\nS osmehom se budiš\nDodir jedan, dodir dva\nDaa ooo daa, izlazim i ja, izlazim i ja, izlazim i ja\nDaa ooo daa, izlazim i ja, izlazim i ja, izlazim i ja, volim da\nTrudim se da kapiram\nGlumiš ti, glumim ja\nOvo sunce prati me\nDa li može bez mene\nIzlazimo svaki dan\nNova noć ja izlazim\nPitam gde se nalazim\nOva priča vrti se\nNeću reći dosta je\nDaa ooo daa, izlazim i ja, izlazim i ja, izlazim o da\nDaa ooo daa, izlazim i ja, izlazim i ja, volim da\nOsnovna ideja za pesmu je nastala kao jedan od mogućih nastavaka čuvene pesme „Niko kao ja“ benda „Šarlo Akrobata“, smeštene u kontekst muškog mačo-ego tripa u 21. veku posmatrano iz ženskog ugla.\nRežiju spota potpisuje Stefan Milovanović. Pesma je snimljena u Beogradskom studiju „Strip“. Producenti su bili dvojac Saša Janković i Aleksandar Šišić, a kao gost u pesmi na bubnjevima pojavljuje se Dejan Utvar.\n(Blic, 1. jul 2016.)\n← Film „Poslednjih 100“ najbolji na „Dok’n’Ritam“ festivalu\nZbog Dana žalosti pomeren „Šekspir festival“ →


Štajnmajer zatražio od Merkelove da nastavi sa vršenjem dužnosti - BIGportal.ba\n26 Oktobra, 2021 26 Oktobra, 2021 035\nNjemački predsjednik Frank-Valter Štajnmajer zatražio je od odlazećeg kancelara Angele Merkel da nastavi sa vršenjem dužnosti dok se formira nova vlada, saopšteno je iz pres-službe kancelarije predsjednika.\nU saopštenju se navodi da je zahtjev podnesen u skladu sa trećom tačkom paragrafa 69 osnovnog prava.\nIz službe podsjećaju da će danas biti održana konstitutivna sjednica 20. Bundestaga, prenio je TASS.\nOvlašćenja kancelara i ministara u vladi ističu dan pred konstitutivnu sjednicu parlamenta. Ukoliko se do tog trenutka ne formira novi kabinet, kao što je to sada slučaj u NJemačkoj, onda ranija vlada praktično prestaje sa zvaničnim radom, ali nastavlja da vrši dužnost bez ikakvih ograničenja.\nŠtajnmajer će danas u 17.00 časova predati Merkelovoj i ostalim zvaničnicima vlade papire za ostavku.


Evropski parlament ogromnom većinom ratifikovao sporazum o Bregzitu, Sasoli kaže arivederči - Svet - Dnevni list Danas\nPočetna » Svet » Evropski parlament ogromnom većinom ratifikovao sporazum o Bregzitu, Sasoli kaže arivederči\n0Piše: Beta 29. januara 2020. 20.44\nFoto: Beta/ AP Photo/Virginia Mayo)\nGlasanje u Evropskom parlamentu poslednja je formalnost u ratifikaciji sporazuma, tri i po godine posle referenduma o Bregzitu u Velikoj Britaniji.\nPredsednik Evropskog parlamenta David Sasoli rekao je uoči glasanja da je ovo poslednja plenarna sednica na kojoj će sa njima zajedno biti njihove britanske kolege.\n„Danas je dan pun emocija, zahvalni smo na doprinosu koji je Velika Britanija dala našoj Uniji i ulozi koju su britanski članovi odigrali u ovom Parlamentu. Stvari će neizbežno biti drugačije, ali, bez obzira na sve, ostaćemo bliski prijatelji i partneri“, rekao je Sasoli.\nPosle glasanja je poručio svojim „dragim britanskim prijateljima“ da je italijanska reč „adio“ suviše konačna da im zato sa svojim kolegama kaže „arivederči“.“Želim da vas napustim sa rečima Džo Koks, britanske poslanice ubijene tokom jedne izborne kampanje: Imamo mnogo više stvari koje su nam zajedničke nego stvari koje nas razdvajaju“, rekao je Sasoli.\nBregzit, EU, ratifikacija, Sporazum, Velika Britanija


NCP.BA - Evropska komisija je objavila komunike o budućim tehnologijama pod nazivom Future and Emerging Technologies – FET\nFET projekti ciljaju ka istraživanjima koja mogu radikalno promijeniti naučnu i tehnološku bazu budućeg društva. Evropsko FET istraživanje je već privuklo iskusne istraživače čiji rad je međunarodno priznat.\nKomunike predstavlja strategiju koju je Evropska komisija uspostavila zajedno sa specifičnim aktivnostima koje će se implementirati i finansirati u FET istraživanjima, a kao dio ICT aktivnosti u Sedmom okvirnom programu (FP7). U tom smislu, on dopunjava drugi, nedavno objavljen, komunike o strategiji za ICT istraživanje i razvoj i o inovacijama u Evropi.\nDa bi ostvarila postavljene ciljeve Komisija je spremna povećati finansiranje, koje trenutno iznosi 100 miliona eura, izdvajanih na godišnjem nivou, za 70% do 2013. godine.\nText of the communication "Moving the ICT frontiers: a strategy for research on future and emerging technologies in Europe"


Nacionalni savet za kulturu se zalaže i iznosi argumente protiv gašenja priznanja za vrhunski doprinos nacionalnoj kulturi - ta priznanja ne bi trebalo ukidati nego revidirati i dosledno sprovoditi kriterijume za njihovu dodelu, između ostalog se navodi u saopštenju Nacionalnog saveta za kulturu.\nKako se navodi, Savet je raspravljao o Predlogu zakona o izmenama i dopunama Zakona o kulturi i naglasio da je od izuzetne važnosti da u Zakonu budu taksativno nabrojane centralne ustanove kulture koje zbog svoje dugovečnosti i značaja ne bi imale obavezu da iznova konkurišu za taj status.\nSavet smatra da je pored ustanova potrebno ustanoviti i u Zakonu precizirati listu manifestacija od nacionalnog značaja te tako uvesti red u ovu oblast.\nSavet se zalaže i iznosi argumente protiv gašenja priznanja za vrhunski doprinos nacionalnoj kulturi - ta priznanja ne bi trebalo ukidati nego revidirati i dosledno sprovoditi kriterijume za njihovu dodelu.\nSavet smatra da je potrebno Zakonom jasnije utvrditi nadležnosti u domenu prava slobodnih umetnika i jasno precizirati status istaknutog umetnika, način njegovog sticanja i obaveze države prema licima koja steknu taj status, navodi se u saopštenju.\nPrema mišljenju Saveta redukovanje obaveza Nacionalnog saveta za kulturu nije prihvatljivo. Savet ukazuje da je potrebno ispraviti grešku kojom je Udruženje stručnih i naučnih prevodilaca svrstano u umetnička udruženja.\nIzvor: Vebsajt Blic, 24.10.2015.


Protest: Uzbunjivači su simbol pravde, hrabrosti i savesti | Autonomija\nProtest: Uzbunjivači su simbol pravde, hrabrosti i savesti\n"Tužilštvo ćuti, ali neće uvek biti tako"\nKomunalni policajac iz Niša Aleksandar Todorovski pozvao je večeras zaposlene u preduzećima i institucijama da javno iznesu istine o zloupotrebama, ako su im poznate, navodeći da nije lako biti uzbunjivač, ali da mu je „čast da bude na strani istine i građana“.\n„Kratka je ova noć da sakrije sva njihova kršenja zakona, sa čim se odavno borim“, rekao je Todorovski na protestu u Beogradu na platou ispred Filozofskog fakulteta, u organizaciji Građanskog otpora.\nOn je, navodeći da zna da nije lako biti uzbunjivač, rekao da je moguće da će zbog iznošenja istine ostati bez posla, ali kako je naglasio: „Istina, pa šta bude“.\n„Tužilštvo ćuti, ali neće uvek biti tako, možda će neko drugo tužilaštvo da uradi šta treba i odgovraće ko krši zakone“, naglasio je Todorovski.\nOn je rekao da zbog informacija koje je objavio, kao što je „zloupotreba ličnih podataka“, trpi pritiske ali da „nije mogao da ćuti kao da se ne dešava ništa“.\n„Uzbunjivači su simbol pravde, hrabrosti i savesti, to je svetlo na kraju tunela“, rakao je student prava iz Kragujevca Lazar Ašanin.\nTo svetlo, kako je naglasio, „osvetliće sasvim ovaj tunel u koji smo upali“.\nOn je rekao da se na fakultetu uče mnogi predmeti ali da se na protestu „sa hrabrim ljudima, uči životni fakultet“.\n„Tu su profesori obični ljudi koji su svojim velikim delima pokazali šta znači biti čovek“, rekao je Ašanin.\nNakon uvodnih obraćanja, okupljeni su išli u protestnu šetnju ka sedištu Republičke izborne komisije, noseći veliki transparent sa natpisom „U bojkot 2020“.


"Forenzika drevnosti" u Pančevačkom muzeju - ePancevo\nLokalitet Vinča koji se nalazi dvadesetak kilometara od Beograda jedno od najznačajnijih nalazišta neolitske kulture, važno jer omogućava hronologiju perioda mlađeg kamenog doba. Prva istraživanja počela su 1908. godine i danas nakon više od sto godina i dalje je predmet arheoloških iskopavanja.\nIzvor je veoma važnih podataka o kulturi koja je postojala u ovom delu Evrope pre više od 7.000 godina. Do novih informacija došlo se i u prethodne dve decenije ,tačnije od 1998.godine, kada su pokrenuta najnovija istraživanja koja traju do danas. O svemu tome govori izložba “Forenzika drevnosti” gde je predstavljeno 20 godina rada arheologa na tom lokalitetu.\nZa ovih dvadeset godina, uspeli smo da opstanemo ali i da povežemo kroz Vinču dvadesetak institucija iz celog sveta. Sa nekima smo imali vrlo plodnu saradnju upravo u nekom interdisciplinarnom smislu a sa nekih strana su dolazili istudenti koje smo mi podučavali o najsavremeniji metodama u arheologiji, kaže Nenad Tasić, profesor Arheološkog fakulteta i jedan od autora izložbe.\nNa osnovu brojnih predmeta, arheološkog materijala danas se gotovo pouzdano može rekonstruisati cela istorija Vinče – kulture koja je bila izuzetno napredna i koja je postojala oko 800 godina.\nTada ljudi prvi put postaju sedentarni odnosno žive na jednom mestu,grade kuće u kojima se živi generacijama, uzgajaju stoku, bave se poljoprivredom. I to je jedno veoma interesantno vreme u praistoriji. Fokus poslednjih dvadeset godina kontinuiranih istraživanja i iskopavanja je baš na upotrebi savremenih metoda i tehnologije koje nam je omogućio 20 i 21 vek, tako da možemo da idemo u veću rezoluciju podataka koje dobijamo, da saznamo više detalja o nekim svakodnevnim pojavama i kako je izgledao jedan dan u životu nekog vinčanca, rekla je Kristina Penezić iz Instituta Biosens Novi Sad.\nU narednom periodu važno je zaštiti Vinču koje je ugrozilo klizište i to je novi posao arheologa.\nUgroženo je oko 20 odsto Vinče i ono što trenutno radimo je obezbeđivanje uslova kako bi na proleće naredne godine krenuo veoma ozbiljan proces sanacije, sa postavljanjem stubova koji će sprečiti dalju eroziju Vinče i stvoriti uslove da možemo bezbedno da iskopavamo u tom delu koje je ugroženo klizištem, objašnjava profesor Tasić.\nIzložba 20 godina novih arheoloških istraživanja Vinče biće otvorena do 12 oktobra.


Objavljeno: 17:37, 14. фебруара 2015.\nBIJELJINA, Cijeli proces u vezi sa dodjelom koncesije za izgradnju malih hidroelektrana u Nacionalnom parku „Sutjeska“ i izradom Studije uticaja na životnu sredinu izveden je u skladu sa zakonom i veoma transparentno, rekla je pomoćnik ministra prostornog uređenja, građevinarstva i ekologije Republike Srpske Svjetlana Radusin.\nPovodom kritika koje je potpredsjednik NDP-a Zdravko Krmsanović danas uputio zbog planirane izgradnje malih hidroelektrana i poziva rukovodstvu Nacionalnog parka „Sutjeska“ da podnese ostavku, Radusinova je rekla da je Krsmanović, ukoliko je mislio da nešto nije u redu, trebalo da reaguje 2006. godine kada su date kocesije za izgradnju.\n„Sadašnji direktor Nacionalnog parka `Sutjeska` Zoran Čančar nije obavljao ovu funkciju kada su dodjeljivane ove koncesije. Krsmanović je tada bio načelnik opštine Foča i ako je smatrao da tu nešto nije uredu mogao je da reaguje“, rekla je Radusinova, koja je pomoćnik resornog ministra za zaštitu životne sredine.\nOna je podsjetila da su aktivnosti oko izgradnje malih hidroelektrana u Nacionalnom parku „Sutjeska“ pokrenute još od 2005. godine kada je Vlada Srpske utvrdila javni interes za izgradnju oko 100 mini hidroelektrana, među kojima i za one u Nacionalnom parku „Sutjeska“.\n„Koncesija za izgradnju malih hidroelektrana u Nacionalnom parku `Sutjeska` data je još 2006. godine. Svemu tome prethodila je izrada Studije o dodjeli koncesija od strane jedne španske firme za koju su investitori morali da plate od 25.000 do 30.000 evra“, navela je Radusinova.\n„S obzirom da mi stojimo iza toga da je cijeli proces izveden u skladu sa zakonom i veoma transparentno, Ministarstvo će zatražiti vanredno preispitivanje odluke suda“, rekla je Radusinova.\nPotpredsjednik NDP-a Zdravko Krsmanović zatražio je danas da rukovodstvo Nacionalnog parka „Sutjeska“ podnese ostavku, jer „ne čini ništa da bi zaštitili prostor ovog parka“.\nOn je rekao da je ovaj park „ne smije pretvoriti u industrijsku zonu u kojoj će biti izgrađene hidroelektrane, niti pokloniti privatnicima sumnjivih namjera, koji ne mare za istorijsku baštinu ovog prostora”. Srna


"1. Zlatiborski rally" za vikend na Zlatiboru\nGvožđara Cvećara Knjižara Kiosk Mesara Lekovito bilje Rasadnik bilja Tradicionalni prehrambeni proizvodi Tradicionalni proizvodi Građevinski materijal Prodavnica široke potrošnje Atelje\n» "1. Zlatiborski rally" za vikend na Zlatiboru\nSubota, 6 Oktobar, 2012 do Nedelja, 7 Oktobar, 2012\nZahvaljujući sportskim radnicima iz Užice rally team-a, Opštini Čajetina, Turističkoj organizaciji Zlatibor i Kulturno sportskom centru Čajetina, na Zlatiboru će 6. i 7. oktobra biti održan "1. Zlatiborski rally". Reli je disciplina auto sporta čiji su koreni, kada je Srbija u pitanju, smešteni u Zapadnoj Srbiji. Bajina Bašta i planina Tara su dugi niz godina bili centar srpskog reli sporta, a sada se kao centar ozbiljno nameće turistički centar Zlatibor.\nStart i cilj takmičenja za Otvoreni šampionat Srbije je na platou autobuske stanice u centru Zlatibora. Program takmičenja počinje u subotu, 6. oktobra, izuzetno atraktivnim noćnim specijalnim ispitom Tić polje, koji startuje u subotu u 19:13 casova.\nNakon toga sledi servis i priprema za nedeljni takmičarski dan, kada se voze dva specijalna ispita, svaki po tri puta. Brzinski ispit Utrobe startuje, po prolazima, u 11:01, 13:12 i 15:23 časova, dok na Sirogojnu start prve posade po specijalima sledi u 11:19, 13:30 i 15:41 časova.\nCilj relija i dodela nagrada predviđena je na platou ispred autobuske stanice u nedelju, 7. oktobra, u 17:01 časova. Pred takmičarima će biti ukupno 10 specijalnih ispita, ukupne dužine 69,29 kilometara.\nZa pobedu u generalnom plasmanu boriće se 25 najboljih posada iz Srbije, uz napomenu da se očekuju i prijave određenog broja posada iz Bugarske, Hrvatske i Mađarske. Što se domaćih posada tiče, glavni favorit za pobedu je Todor Stamenković, u "micubisi lanseru EVO 9", a žestoka konkurencija očekuje se u klasi N 2000.\nPozivamo Vas da 6. i 7. oktobra prisustvujete ovom događaju, za koji se nadamo da će u narednim sezonama prerasti u tradiciju.\nZlatiborski planinari- planinarski klubovi "Tornik" i "Aleksandar Džavović"\nTrka veterana u alpskom skijanju za vikend\nPlaninarenje na Zlatiboru za vikend\nZLATIBORSKI KUP 2004.\nFOTO PRICA- ZLATIBORSKI KUP 2004.


Prve građevine u Srbiji sa energetskim pasošem | Energetski portal Srbije\nPrve građevine u Srbiji sa energetskim pasošem\n03.03. 2014 Energetska efikasnost\nPrva zgrada u Srbiji koja je dobila energetski pasoš u aprilu prošle godine nalazi se u beogradskom naselju „Stepa Stepanović“ i svrstava se u energetski razred „C“ sa godišnjom potrošnjom od 56 kWh po m2.\nOva zgrada ima odličnu termičku izolaciju i stolariju koja štedi energiju, i postavljen sistem grejanja koji omogućava svakodnevno očitavanje potrošnje i regulisanje temperature u prostorijama.\nPrvi hotel u Srbiji koji je dobio energetski pasoš u novembru 2013. godine je hotel „Olimp“ na Zlatiboru, a ovome su prethodili projekti iz oblasti obnovljivih izvora energije sa čijom realizacijom je započeto još 2001. godine. Hotel je 2001. godine ugradio solarne kolektore kojima se zagreva sanitarna voda, što je tada bio jedan od najvećih solarnih sistema u zemlji. Termalna voda temperature 10ºC pronađena je blizu hotela „Olimp“ 2009. godine, a od 2012. godine je u funkciji sistem grejanja i hlađenja ovom termalnom vodom. U izgradnju ovog sistema uloženo je oko 160 hiljada evra, a period povraćaja uloženih sredstava je od 3 do 4 godine. Ovaj hotel je pre ugrađivanja toplotnih pumpi za grejanje koristio lož ulje. Novim sistemom grejanja i hlađenja ostvarena je mesečna ušteda od preko 5 hiljada evra. Hotel „Olimp“ je energetski pasoš dobio zbog toga što je prelaskom na sistem grejanja toplotnim pumpama smanjio emisiju štednih gasova.\nInače, u Republici Srbiji energetski pasoš je obavezan od 30. septembra 2012. godine za sve objekte koji se grade, ali i za one veće od 50 m2 na kojima se vrši više od 25% rekonstrukcije.\nEnergetski pasoš ili pasoš energetske efikasnosti sadrži opšte podatke o zgradi, klimatske i termotehničke podatke i preporuke za poboljšanje energetskih svojstava objekta. Prema pravilniku, postoji 8 kategorija energetskih razreda u energetskom pasošu, od najveće energetske efikasnosti „A plus“ do najmanje „G“. Novoizgrađene zgrade moraju imati najmanje „C“ kategoriju, odnosno da potrošnja za te objekte ne bude veća od 65 kWh po m2 godišnje što je na nivou evropskog proseka. Takođe, bez energetskog pasoša novoizgrađena zgrada neće dobiti ni upotrebnu dozvolu.\nPasoš energetske efikasnosti obavezan je i prilikom prometa, odnosno izdavanja nekretnina.\nPodsetimo samo šta se ove godine dogodilo u Hrvatskoj u sektoru prometa energetski neefikasnih nekretnina.\nPrva visokoškolska ustanova sa energetskim pasošem u...\nOsnovna škola u Vladičinom Hanu dobiće grejanje na pelet\nStara Pazova: Postupak javne nabavke male vrednosti usluge...\nOŠ „Trajko Stamenković” u Leskovcu dobila energetski...


Dunav Grupa Agregati, koja već posluje u Apatinu, zainteresovana je za 350 metara operativne obale u luci, u čijem zaleđu bi se nalazila bescarinska – slobodna zona i industrijski park. Postojeća luka opravdano bi bila zamenjena obzirom na činjenicu da Dunav Grupa poseduje najveću rečnu flotu u ovom delu balkana, a budućnost transporta leži u rečnom saobraćaju. Na sastanku je od predstavnika Dunav Grupe, konstatovano da Apatin ima idealan položaj i već osposobljenu kompletnu infrastrukturu, koja je od izuzetnog značaja da bi se realizovao jedan ovakav projekat.\nDa bi došlo do realizacije, potrebni su projekti koje bi investirala Dunav Grupa Agregati. Ova firma poseduje potencijal i mogućnosti za sve segmente izgradnje nove apatinske luke. Oni bi u narednom periodu, kako se čulo na sastanku pokrenuli prvi deo izgradnje, a to je refulacija peska i priprema terena za izgarnju vertikalnog keja.\nPored dr Živorada Smiljanića, predsednika apatinske opštine, sastanku su prisustvovali, Dušan Borovica, vlasnik Dunav Grupe sa saradnicima, među kojima je bio i generalni menadžer Mr Mašan Ercegović i Snežana Milešević, arhitekta i ler koordinator u Opštini Apatin.


Harčenko, koji važi za eksperta za Balkan, obratio se Vučiću na srpskom jeziku i rekao da mu je čast što može srpskom predsedniku da uruči akreditive. On je istakao da želi da radi na daljem unapređenju saradnje Srbije i Rusije, koja je već sada na izvanrednom nivou.\nNakon predaje akreditiva počeo je sastanak predsednika Vučića i novog ambasadora Rusije Harčenka, tokom koga je Vučić konstatovao da je malo zemalja u svetu koje vode nezavisnu spoljnu politiku, poput Srbije, uključujući bliske odnose sa Moskvom.\nVučić je rekao i da je izuzetna čast što je predsednik Ruske federacije Vladimir Putin doneo odluku da baš njega postavi za ambasadora u Srbiji.\n- To govori i o značaju koji Putin pridaje našoj zemlji, našem prijateljstvu i o želji da dalje unapređujemo naše odnose. Imali smo dobre odnose sa prethodnim ambasadorom i negovaćemo još čvršće odnose sa vama i Ruskom federacijom - rekao je on.\nVučić je istakao da Srbija ima veoma bliske odnose sa Moskvom, i da se toga ne stidi već, naprotiv, ponosi.\n- Čini mi se da nije lako pronaći veliki broj zemalja koje vode nezavisno svoju spoljnu politiku - dodao je on, ukazavši da trgovinska razmena između Srbije i Rusiej stalno raste, i izrazio nadu da će biti još bolja u budućnosti.\nRuski ambasador istakao je da želi da radi na daljem unapređenju saradnje Srbije i Rusije, koja je već sada, kako je rekao, na izvanrednom nivou.


Kompanija „EOS Matrix“ iz Nemačke otkupljuje potraživanja banaka u stečaju – Bankar.rs\nHome/BANKE/Kompanija „EOS Matrix“ iz Nemačke otkupljuje potraživanja banaka u stečaju\n“Tenderska komisija je dala preporuku odborima poverilaca institucija koje učestvuju u postupku da prihvate ponudu i nastave sa potrebnim procedurama kako bi se zaključila transakcija”, saopšteno je iz Ministarstva finansija.\n“Navedena prodaja je prvi korak ka prodaji starih potraživanja, koji je načinjen nakon 18 godina, sa ciljem rešavanja pitanja dugovanja iz prethodnog perioda. Ovom prodajom će se sva realna imovina koja služi kao sredstvo obezbeđenja po ovim potraživanjima (zemljište, objekti, oprema i sl.) ponovo aktivirati i vratiti u privredne tokove i time dalje pospešiti privrednu aktivnost. Na ovaj način, država će godišnje uštedeti oko 10 miliona evra, koliko su prosečno koštali stečajni postupci i postupci na godišnjem nivou, a koje su se plaćale prethodne dve decenije”, kažu u ministarstvu.\nbanke Dugovi EOS Matrix Stečaj\nZoran Petrović o leks specijalisu za kredite u CHF: Banke imaju manje razloga za zadovoljstvo\nDržava počinje obračun sa onima koji su se obogatili na crno


VAŠINGTON Objavljeni detalji sankcija SAD Turskoj\nZaprijećeno novim, oštrijim kaznama ako se nastavi vojna akcija na sjeveru Sirije\nFaksimil saopćenja američkog ministarstva trezora\nFoto: Ministarstvo trezora SAD\nHulusi Akar, ministar odbrane, Sulejman Sojlu (Suleyman Soylu), ministar unutrašnjih poslova, te Fatih Donmez, ministar industrije i prirodnih bogatstava Turske, od sinoć su na crnoj listi Sjedinjenih Američkih Država.\nKako je objavilo američko ministarstvo trezora, pozivajući se na naredbu predsjednika Donalda Trampa (Trump), njima trojici te članovima njihovih porodica do daljnjeg je zabranjen ulazak u SAD i zamrznuta i je sva imovina koju eventualno imaju u toj državi ili u bankama čije je sjedište u SAD.\nSlične zabrane uvedene su i za ministarstva odbrane, policije te energetike i prirodnih bogatstava Turske.\nAmeričkim firmama i pojedincima zabranjeni su poslovanje i službena komunikacija s ministrima i ovim ministarstvima.\nUred za kontrolu imovine stranaca (OFQAC) pri američkom ministarstvu trezora navodi da su ovi pojedinci i ministarstva kažnjeni na ovaj način zbog vojne akcije Turske na sjeveroistoku Sirije.\nHulusi Akar Foto: Ministarstvo odbrane Turske\n- Aktivnosti turske vlade ugrožavaju nevine civile i destabiliziraju region, uključujući i potkopavanje kampanje koja za cilj ima poraz Islamske države (ISIL) - navedeno je u objavi američkog ministarstva trezora.\nDodaje se i da je to učinjeno jer je napad na sjeveroistok Sirije prouzrokovao daljnju nestabilnost u regionu.\n- Spremni smo poduzeti i dodatne sankcije protiv vlade Turske i njenih zvaničnika ako to bude potrebno - naglašava se u saopćenju.\nPovodom sankcija oglasio se i ministar trezora SAD Stiven Mnučin (Steven Mnuchin).\n- Sjedinjene Države smatraju odgovornom tursku vladu za eskalaciju nasilja koje su izazvale turske vojne snage, za ugrožavanje nevinih civila te destabilizaciju regiona - izjavio je on novinarima.\nMinistarstvo trezora SAD upozorilo je i da bi se "bilo koja strana finansijska institucija koja svjesno pomaže i ima neku značajniju finansijsku transakciju prema sankcioniranim osobama ili u njihovo ime mogla suočiti sa sankcijama SAD".\nSulejman Sojlu Foto: Ministarstvo unutrašnjih poslova Turske\n- Današnje akcije nemaju za cilj da ometu ili pogode operacije humanitarnog karaktera koje provode međunarodne nevladine humanitarne organizacije ili Ujedinjeni narodi u Turskoj, koje nastoje dopremiti pomoć Sirijcima - ističe se u saopćenju SAD.\nDodaje se i da je OFAC voljan izdati potrebne dozvole koje će osigurati da se "ne ugroze sposobnosti Turske da osigura snabdijevanje energijom" za svoje stanovništvo.\nU tom smislu, već su date tri posebne dozvole za američke firme i pojedince kojima se osigurava da sankcijama ne budu pogođeni stanovništvo Turske, humanitarne organizacije i izbjeglice.\nDozvole su date u isto vrijeme kada su potpisani akti o sankcioniranju vladinih zvaničnika i ministarstava Turske.\nSjedinjene Države najavljuju nove sankcije Turskoj.\nNjen zvaničnici, posebno ministri odbrane i vanjskih poslova, direktno prozivaju predsjednika Turske Redžepa Tajipa Erdoana (Recep Tayyip Erdogan) označavajući ga krivim za eskalaciju nasilja, destabilizaciju regiona i eventualne ratne zločine.\nNajavljen je i sastanak u NATO-u naredne sedmice u Briselu, gdje će ministar odbrane SAD Mark Espero nastojati navesti ostale članice Alijanse da se uvedu političke i ekonomske sankcije Turskoj.\nFatih Donmez Foto: Ministarstvo industrije i prirodnih bogatstava\nSankcije SAD Turska OFAC Hulusi Akar Suleyman Soylu Fatih Donmez Recep Tayyip Erdogan\nBečić i Popa: Zapadni Balkan i dalje u fokusu\nVedran Kjosevski novi golman Veleža\nMOŽE JOJ BITI OTAC\nBivši suprug Snežane Savić oženio se 30 godina mlađom glumicom\nVišković: Iz Federacije me napadaju zbog uspjeha RS\nNetanjahu tokom svake posjete Bijeloj kući koristi besplatnu uslugu pranja veša


Britanija podržava otvaranje poglavlja\nAmbasador Velike Britanije Denis Kif izjavio je danas da ta zemlja podržava otvaranje prvih pregovaračkih poglavlja neophodnih u priključivanju Srbije Evropskoj uniji.\nKif je za B92 rekao da je proces pristupanja EU dug i težak, kao i da u tom procesu Srbija napreduje.\n„Poglavlje 35 je deo tog procesa i u ovom procesu imamo dobar napredak. To je pitanje sa jedne strane primene Briselskog sporazuma i pitanje napretka u odnosima Beograda i Prištine, i mi tu vidimo napredak“, rekao je ambasador. Govoreći o podršci Kosovu za članstvo u Unesko, on je kazao da razume argumente Srbije zašto Kosovo ne bi trebalo da bude primljeno u tu organizaciju, ali da oni ipak smatraju da bi članstvo Kosova bilo bolje rešenje za budućnost kulturne baštine.\n„Čuo sam argumente, razumem zašto Srbija ima primedbe, ali mi naravno imao drugačije vidjenje. Kosovo vidimo kao državu i mislimo da je bolje za budućnost kulturnog nasledja da Kosovo bude član Uneska jer će imati još veće obaveze koje se tiču kulturnog nasledja“, rekao je Kif.


Počela nova potraga za naftom u RS :: realno55 ::\nKompanija "Naftna industrija Srbije" (NIS) nastavila je razvoj projekta "Obudovac" u opštini Šamac i započela bušenje istražne bušotine "Obudovac 03", s ciljem potvrđivanja i pronalaženja novih rezervi nafte i gasa.\nKako je navedeno u saopštenju ove kompanije, radovi će biti izvedeni u skladu s najvišim ekološkim propisima i završeni tokom januara naredne godine.\nDodali su da, prema projektu, bušenje će biti izvršeno na dubinu od 2.100 metara, a prije početka aktivnosti predstavnici kompanije upoznali su resorno ministarstvo, lokalnu samoupravu i mještane o istražnim radovima.\n"NIS je u okviru ovog projekta početkom ove godine realizovao dodatna seizmička 2D istraživanja na prostoru od 135 kilometara na području Obudovca", kazali su u ovoj kompaniji.\nDodali su da se ovim istraživanjima mjeri brzina prostiranja seizmičkih talasa na osnovu kojih je definisana pozicija potencijalnih ležišta nafte i gasa.\nRadove u oblasti istraživanja i proizvodnje nafte i gasa na teritoriji Republike Srpske NIS realizuje preko zavisnog društva "Jadran-naftagas", koje posjeduje koncesiju za istraživanje i proizvodnju ugljovodonika, to jeste sirove nafte i gasa, na cijeloj teritoriji Srpske.\n"Osnovni zadatak i cilj 'Jadran-naftagasa' je da se otkriju komercijalne rezerve nafte i gasa kako bi počela proizvodnja na teritoriji Republike Srpske", stoji u saopštenju ove kompanije.\nU 2013. godini obavljeno je bušenje prve istražne bušotine "Ob-02" u selu Obudovac, a godinu dana kasnije tokom ispitivanja dobijena je nafta čiji je kvalitet ispitivan u laboratorijama Naučnotehnološkog centra NIS u Novom Sadu. Utvrđeno je da je riječ o nafti koja je već zastupljena u Panonskom basenu i slični tipovi nafte se proizvode i u Srbiji.\nU saopštenju su naveli da su se analizom i definisanjem parametara ležišta u toku probnog rada bušotine "Ob-02" od avgusta 2019. do kraja ove godine stekli uslovi za dalji razvoj projekta na istražnom području Obudovac.\n"NIS je obezbijedio sredstva za novi investicioni ciklus, a rokovi radova zavisiće i od uslova vezanih za pandemiju virusa korona", naveli su u ovoj kompaniji.\nKako je za "Nezavisne novine" kazao Đorđe Milićević, načelnik opštine Šamac, ova bušenja ne donose samo korist opštini Šamac, već i cijeloj Republici Srpskoj.\n"U ovom momentu je u pitanju istraživačka eksploatacija, koja bi trebalo da istekne krajem 2023. ili početkom 2024. godine i tek tada će efekat za budžet opštine Šamac da se osjeti", kazao je Milićević.\nDodao je da bi prihod za opštinu Šamac na godišnjem nivou trebalo da bude oko 300.000 KM.\n"Imamo stalnu komunikaciju sa jedne strane sa resornim ministarstvom, kao i sa kompanijom NIS. U ovom momentu opština Šamac daje logističku podršku", rekao je Milićević.\nIstakao je da imaju i obećanje da će iduće godine ova kompanija pomoći u saniranju asfaltnih puteva u opštini koju koriste.\nPriča o nafti u Republici Srpskoj, inače, nakon otkrivanja prvih količina u Obudovcu, posljednjih godina je utihnula. Odgovarajući na poslaničko pitanje, resorni ministar Petar Đokić prije dvije godine izjavio je da su dotadašnji rezultati istraživanja pozitivni, ali da je pitanje da li je komercijalna eksploatacija isplativa, kao i da zbog povjerljivosti ugovora sa koncesionarom ne može iznositi detalje.\nPodsjećamo da je kompanija "Jadran-naftagas" u junu 2011. godine dobila koncesiju za istraživanje i korišćenje sirove nafte i gasa na teritoriji Republike Srpske na 28 godina. Četiri godine kasnije saopšteno je da je nafta nađena u Obudovcu, kod Šamca, te da su ispitivanja u toku i da još nije vrijeme za eksploataciju.\nPotpisanim ugovorom "Jadran-naftagas" obavezao se da će, na osnovu usvojene Studije ekonomske opravdanosti, u istraživanja i eksploataciju nafte i gasa na teritoriji Republike Srpske investirati 229 miliona dolara, s tim što će planirana vrijednost investicija za istraživanje iznositi 40,7 miliona dolara, a za fazu eksploatacije 188,3 miliona dolara, ako se dokažu rezerve.\nIstraživanja nafte i gasa na teritoriji Republike Srpske obavljaju se, inače, duže od stotinu godina.\nStevanović: Inflacija utiče na potrošače i smanjuje realnu kupovnu moć\nPrivrednici ne prihvataju veće cijene električne energije\nProizvodnja električne energije veća za četiri odsto\nBiH ima hiljade deponija, a nijednu toplanu na otpad\nBIJELJINA: Tomić - U silosima oko hiljadu tona pšenice, mahom semberske\nSRPSKA: "Zar je zločin reći da je naša najniža plata najveća u BiH i okruženju"


Vučić: Do kraja decembra imaćemo prve vakcine protiv Covid-19\nPredsjednik Srbije Aleksandar Vučić izjavio je danas da je Srbija krenula u nabavku vakcina protiv virusa korona i da se prve doze očekuju već prije kraja decembra.\n“Zajedno sa Vladom Srbije krenuli smo da nabavimo na najbrži način najbezbjednije vakcine i da prekinemo katastrofalnan uticaj koji korona ima na život ljudi u Srbiji, ali i ekonomiju”, rekao je Vučić na konferenciji za novinare u Beogradu.\nOn je naveo da je Srbija obezbijedila za kraj ove i cijelu narednu godinu 1,8 miliona doza, uglavnom “Fajzer-bioteh” vakcine protiv Covid-19, te da pregovara sa kineskim i ruskim partnerima, ali i svima ostalima, jer su potrebne mnogo veće količine vakcina.\n“Pokušaćemo da do kraja januara obezbijedimo dovoljno vakcina za zdravstvo i vojni i policijski sektor, koji su najizloženiji”, rekao je Vučić.\nOdmah iza njih, kako je rekao, slijede grupe najugroženijih ljudi koji imaju teške bolesti i koji mogu da lakše stradaju od Covid-19, a potom i najstariji građani, pa tek onda srednjovječni i mlađa lica.\n“Daćemo sve od sebe da obezbijedimo što je moguće više vakcina i završimo borbu protiv Covid-19 kao jedna od najuspješnijh zemalja u Evropi, uprkos svim gubicima i žestokoj kampanji kojoj je Srbija izložena i u regionu i Evropi”, rekao je Vučić.\nPredsjednik Srbije očekuje da biti obezbijeđene dovoljne količine vakcina za sve građane te zemlje.\nŠest romskih porodica u Bijeljini dobilo ključeve stanova


10.06.2021 13:23 Autor: AA\n”Govoreći pred skupštinom u Banjoj Luci 12. maja 1992. ratni zločinac Ratko Mladić nazvao je ono što će učiniti nesrpskom stanovništvu Bosne i Hercegovine genocidom. Cjelokupno srpsko političko i vojno rukovodstvo svjesno je ušlo u genocidni projekat eliminacije nesrpskog stanovništva u Bosni i Hercegovini u okviru stogodišnjeg projekta stvaranja velike Srbije. Svi su optuženi i osuđeni presudama Haškog tribunala. Neprirodno je, dakle, i veoma opasno, odvajati ove zločince i presude koje se odnose na njihove zločine od projekta velike Srbije koji je izvođen pod vodstvom Slobodana Miloševića, predsjednika Srbije. Ovi zločinci su predstavljeni kao žrtve prinesene na oltar projekta velike Srbije dok sam projekat ostaje nedodirljiv”, rekao je Silajdžić, uz rahmetli Aliju Izebegovića, prvog demokratski izabranog predsjednika Predsjedništva RBiH, političar koji je podnio najveći teret ratnog liderstva napadnute i okupirane Bosne i Hercegovine, a bio je i jedan od pregovarača u Daytonu i ministar vanjskih poslova RBiH.\nPROČITAJTE Odluka Parlamenta Crne Gore značajna za cijeli svijet\n”Ako su medijske reakcije u Srbiji i entitetu RS u Bosni i Hercegovini odraz šireg društvenog sentimenta, Bosna i Hercegovina će ostati žarište destabilizacije i napetosti na jugoistoku Evrope. Genocid će dobiti pravo građanstva u Evropi javnim nipodaštavanjem haških presuda, veličanjem zločinaca i posebno statusom quo u Bosni i Hercegovini koji djeluje u korist ovog zločinačkog projekta”, smatra Silajdžić.\nTagovi: genocid Haris Silajdžić Ratko Mladić Srbija zločin\nSin ratnog zločinca na opskurnoj televiziji Milomira Marića pričao nebuloze


AMSS: Putevi prihodni, večeras se očekuje jači saobraćaj\nProlećne temperature i za sada umeren intenzitet saobraćaja doprinose dobroj prohodnosti puteva, saopštio je Auto-moto savez Srbije.\nKasnije u večernjim satima očekuje se veći broj vozila, kao i moguće gužve na prilaznim putevima većih gradskih sredina, a najviše Beogradu. U zonama gde se izvode radovi treba obratiti pažnju na postavljenu saobraćajnu signalizaciju i usporiti vožnju, dodaje se u saopštenju.\nPrema poslednjim informacijama dobijenih od Javnog preduzeća "Putevi Srbije", na naplatnim stanicama nema zadržavanja.\nPrema podacima Uprave granične policije, na putničkim teminalima naših graničnih prelaza nema zadržavanja dužih od 30 minuta.\nNa teretnim terminalima zadržavanja sum na graničnom prelazu Batrovci šest sati, na prelazu Šid pet sati, na Horgošu dva sata, a na Kelebiji 60 minuta.\nAMSS: Putevi prohodni, čekanja na granici\nAMSS: Saobraćaj večeras pojačan širom Srbije\nAMSS: Oprez zbog niskih temperatura, teretnjaci čekaju satima\nAMSS: Umeren saobraćaj, dobra prohodnost\nOtvorena druga (Xiaomi) Mi Store u Ada Mallu u Beogradu\nGoca Tržan uz brojne zainteresovane sugrađane prisustvovala je otvaranju druge Mi Store u Beogradu. Prodavnica nudi najširi spektar proizvoda od mobilnih telefona preko pametnih kućnih uređaja do električnih skutera uz sjajne popuste na dan otvaranja.\nČak 81 prijava podneta je Osnovnom javnom tužilaštvu u Kruševcu zbog sumnje da su bebe nestale iz porodilišta, pišu danas "Večernje novosti".\nDanas toplije i pretežno sunčano, evo kakvo nas vreme očekuje sutra\nU Srbiji se danas očekuje toplije vreme, u većem delu zemlje pretežno sunčano, a samo na području Banata i jugoistoka zemlje ujutru i pre podne umereno do potpuno oblačno, ponegde s kišom, saopštio je Republički hidrometeorološki zavod Srbije (RHZS).\nLadival je nemačka medicinska linija proizvoda za zaštitu od sunca sa oblicima koji su prilagođeni koži sklonoj alergijama, osetljivoj kao i nežnoj dečijoj koži. Revolucionarna je po tome što pruža zaštitu od štetnog, infracrvenog A (IR-A) zračenja sunca, koje je čak 4 puta jače od UVA i UVB zraka zajedno!\n"PRUŽI KORAK" U novoj akciji NURDOR-a možete pešačenjem da pomognete mališanima obolelim od raka\nSećate li se Tamare i Bogdana koji su "šetnjicom" od Beograda do Niša pomogli izgradnju bolnice u Nišu za decu obolelu od raka? Sada su rešili da pomognu i porodicama bolesnih mališana, tako što će narednim pešačenjem prikupiti sredstva za gradnju Roditeljske kuće, a moći će da ih podrži svako od nas, dajući samo svoje korake.\nČini se da biti žena nije lako – i nije! Imamo ulogu da budemo stub i oslonac porodice, dobre partnerke, posvećene majke, odgovorne radnice, a da ne izgubimo od svoje ženstvenosti i lepote koja se danas tretira kao imperativ! Lako nije, ali je lepo - jer smo posebne baš takve kakve jesmo i treba uvek da težimo da sebe volimo baš takve!\nOživljene uspomene na tragično stradalu decu sa Kozare\nDani savremenih umetnosti počinju 28. maja u Dorćol Platzu velikom žurkom, premijerom filma i izložbom! Prijavite se za besplatnu ulaznicu\n"SVI ZNAJU NEŠTO ŠTO JA NE ZNAM" Tuhel progovorio o odlasku iz PSŽ-a


Kalendar javnih konkursa - civilno društvo 2019| Paragraf\nKALENDAR JAVNIH KONKURSA ZA FINANSIRANJE PROJEKATA I PROGRAMA UDRUŽENJA I DRUGIH ORGANIZACIJA CIVILNOG DRUŠTVA ZA 2019. GODINU\nOve godine, Kancelarija za saradnju sa civilnim društvom je, putem elektronske aplikacije izradila prvi, sveobuhvatni Kalendar javnih konkursa koji obuhvata podatke o svim planiranim javnim konkursima za finansiranje projekata i programa udruženja i drugih organizacija civilnog društva iz sredstava budžeta Republike Srbije, organa javne uprave sa sva tri nivoa vlasti (republičkog, pokrajinskog i lokalnog nivoa). Podaci iz Kalendara konkursa dostupni su javnosti u mašinski čitljivom formatu, što je njegova dodatna vrednost.\nPrvi put je Kancelarija prepoznata u nekom propisu kao organ zadužen za prikupljanje podataka o konkursima organa javne uprave. Naime, Uredba o sredstvima za podsticanje programa ili nedostajućeg dela sredstava za finansiranje programa od javnog interesa koja realizuju udruženja ("Sl. glasnik RS", br. 16/2018) i da su organi javne uprave odgovorni za tačnost podataka (Uredba), koju je Vlada Republike Srbije usvojila 1. marta 2018. godine predviđa (član 4.) objavljivanje Godišnjeg plana javnih konkursa i kalendar javnih konkursa organa javne uprave za programe i projekte udruženja.\nKalendar javnih konkursa predstavlja značajan iskorak u pravcu veće transparentnosti organa javne uprave u oblasti finansiranja projekata civilnog društva.\nU trenutnoj fazi, korisnici mogu pretraživati Kalendar javnih konkursa prema nazivu organa, teritoriji, tematskoj oblasti konkursa, prema tome ko može da konkuriše, kao i okvirnom mesecu raspisivanja konkursa. U narednom periodu, Kalendar konkursa će biti unapređen novim parametrima pretrage i dodatnim funkcionalnostima za korisnike, a u planu je i postavljanje podataka na Portal otvorenih podataka i realizacija Izazova otvorenih podataka, gde će zajednica biti pozvana da predloži inovativna rešenja u oblasti transparentnog finansiranja iz budžetskih sredstava.\nZnačaj otvorenih podataka u Republici Srbiji prepoznat je i u ekspozeu Predsednika Vlade od 28. juna 2017. godine, u kome je, između ostalog, navedeno da će jedan od prioriteta Vlade biti podrška otvaranju podataka u posedu javnih institucija, kao i da će Vlada stvoriti podsticajni pravni okvir za otvaranje podataka i podržati državne organe na svim nivoima da otvaraju svoje podatke.\nKalendar konkursa trenutno sadrži podatke o 729 planiranih konkursa 175 organa javne uprave (17 organa državne uprave, 11 pokrajinskih organa i 149 jedinica lokalne samouprave), što je skoro 90% organa koji su popunili upitnik na osnovu koga je izrađen Kalendar konkursa. U planu je dalje praćenje konkursa i ažuriranje podataka od strane organa javne uprave prilikom objave odnosno raspisivanja konkursa, što je posebno označeno fazom "planiran" ili "objavljen" konkurs.\nPodsećamo, počev od 2013. godine, Kancelarija kontinuirano prikuplja informacije o planiranim konkursima i početkom svake godine objavljuje Kalendar javnih konkursa. Razlika je u tome što su se prethodnih godina podaci odnosili samo na republički i pokrajinski nivo vlasti, dok se sada prvi put u njemu nalaze i podaci jedinica lokalne samouprave, zatim da je korisnicima dostupna pretraživa aplikacija i da su podaci u otvorenom formatu.\nZahvaljujući Uredbi, predviđena je obaveza nadležnih organa da najkasnije do 31. januara svake godine na svojoj internet stranici objave i dostave Kancelariji za saradnju sa civilnim društvom Godišnji plan raspisivanja javnih konkursa. Podaci za Kalendar javnih konkursa prikupljeni su od organa javne uprave na osnovu člana 4. Uredbe, uz napomenu da su organi odgovorni za njihovu tačnost.\nKalendaru konkursa možete pristupiti putem adrese konkursi.civilnodrustvo.gov.rs\nIzvor: Vebsajt Kancelarija za saradnju sa civilnim društvom, 25.02.2019.


Mihalj Njilaš dodelio nagrade najuspešnijim takmičarima kviza „Koliko se poznajemo“\nMihalj Njilaš dodelio nagrade najuspešnijim takmičarima kviza „Koliko se poznajemo“\nU studiju „Dunav“ u Novom Sadu, održano je finalno takmičenje dvanaestog ciklusa kviza iz istorije nacionalnih zajednica Vojvodine "Koliko se poznajemo" u okviru projekta Pokrajinske Vlade "Afirmacija multikulturalizma i tolerancije u Vojvodini".\nU dvanaestom ciklusu kviza učestvovao je 81 takmičar iz 27 srednjih škola iz Vojvodine, a takmičenja su održana na srpskom, mađarskom, slovačkom i rumunskom jeziku.\nU finalnom takmičenju nadmetale su se tri ekipe sastavljene od učenika devet vojvođanskih srednjih škola.\nPo završetku takmičarskoh dela, potpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš dodelio je nagrade najuspešnijima i izrazio uverenje da će naredni ciklus takmičenja biti još uspešniji.\nOvogodišnja takmičenja kviza su realizovana u saradnji Pokrajinskog sekretarijata za obrazovanje, propise, upravu i nacionalne manjine – nacionalne zajednice i Javne medijske ustanove „Radio-televizija Vojvodine“.\nPočetak emitovanja 13 emisija kviz - takmičenja na programima Radio-televizije Vojvodine planirano je u septembru ove godine.


Uprkos poplavama Biciklistička trka Kroz Srbiju se održava - Sportske vesti - Savremenisport.com\nNaslovna :: Sportske vesti ::\tUprkos poplavama Biciklistička trka Kroz Srbiju se održava\nUprkos štetama na putevima uzrokovanim poplavama, 54. Međunarodna biciklistička trka "Kroz Srbiju" će biti održana ove godine. To je odlučeno na sednici Organizacionog odbora, kojom je predsedavao ministar omladine i sporta Vanja Udovičić. Na sednici su, takođe, usvojene odluke o skraćivanju trase ovogodišnje manifestacije na 425 kilometara, kao i skraćivanju njenog trajanja sa nedelju na tri dana.\nMinistar omladine i sporta Vanja Udovičić istakao je važnost održavanja ovog takmičenja za Srbiju i naglasio da, uprkos problemima zbog poplava, tradicija ne sme biti prekinuta. On je naglasio da je država obezbedila uslove kako bi se najstarija trka na Balkanu i ove godine održala.\n"Potrebno je zadržati prepoznatljivost trke u Evropi kao kvalitetno organizovanog biciklističkog takmičenja sa veoma dugom tradicijom. Odustajanje od ove manifestacije značilo bi poraz za naš sport. Kontinuitet održavanja trke "Kroz Srbiju" je jako bitan, ali moramo se truditi da kvalitativno, usled novonastale situacije, trka ne pretrpi značajne izmene", ocenio je Udovičić i dodao da je ustanovljeno stanje kolovoza duž cele trase, od Požarevca preko Rume do Beograda, i da su putevi u bezbednom stanju.\nDirektor trke "Kroz Srbiju" Ljubomir Živanović rekao je da je trasa trke morala da se skrati iz razloga koje su nametnuli trenutni uslovi saobraćaja.\n"Okolnosti u kojima će se održati naredna trka, koje nisu ni malo lake, u organizacionom i funkcionalnom smislu, nametnule su potrebu za skraćivanjem trase kojom će se kretati biciklisti. Međutim, tradicija nas obavezuje da od ove manifestacije nikako ne smemo da odustanemo. Najvažnije je da se trka održi u bezbednim uslovima kako bi se svetu poslala poruka da se život u našoj zemlji, nakon prirodne katastrofe, ponovo vraća u normalan tok", naglasio je Živanović.\nMeđunarodna trka "Kroz Srbiju 2014" održava se od 19. do 21. juna, a svečano otvaranje zakazano je u Požarevcu 19. juna 2014. godine u 14 časova. Manifestacija ove godine obeležava 74 godine postojanja i predstavlja jedan od najautentičnijih sportskih brendova Srbije. Zbog početka Drugog svetskog rata trka nije realizovana od 1941. do 1963. godine, od kada se održava bez prekida. Trka je do sada prolazila kroz više od 60 gradova Srbije i nekoliko gradova Makedonije, Crne Gore i Bosne i Hercegovine.


VOJVOĐANSKA 'COMNET' MREŽA PROŠIRENA I UZ PRISUSTVO NOVIH ČLANICA PRERASLA U UDRUŽENJE ELEKTRONSKIH MEDIJA 'COMNET'\nNa sednici Skupštine Udruženja elektronskih medija 'ComNet', održanoj danas u Beogradu u prisustvu preko pedeset televizijskih kuća, postojeća vojvođanska 'ComNet' mreža proširena je na teritoriju cele Srbije uz veliki broj novoprimljenih članica. Uz novu regionalnu organizacionu strukturu, na Skupštini je jednoglasno razrešen stari i izabran novi Upravni odbor Udruženja.\nAPATINSKA PIVARA UPRAVI SAOBRAĆAJNE POLICIJE DONIRALA ALKOMETRE\nDatum kreiranja 19 avgust 2018\nPripadnici Ministarstva unutrašnjih poslova Uprave saobraćajne policije izvršili su pojačanu kontrolu nivoa alkohola u krvi kod vozača na najprometnijim novobeogradskim ulicama već tokom prve večeri Beer Festa. Tom prilikom, Apatinska pivara je, u okviru kampanje „Kad pijem ne vozim“, Upravi saobraćajne policije donirala još deset alkometara najnovije generacije sa dodatnom najsavremenijom opremom koja je neophodna za još efikasniju kontrolu saobraćaja.\nDatum kreiranja 14 avgust 2018\nOvogodišnji festival u Guči obeležili su zanimljivi gosti iz sveta diplomatije, raznovrstan kulturno-umetnički program, nezaobilazni kulinarski specijaliteti, ali i povećana saobraćajna kontrola na putnim pravcima kojima se pristizalo na festival. Apatinska pivara je tradicionalno kao i svake godine upravo u Guči otpočela kampanju „Kad pijem ne vozim“ koju već 12 godina realizuje u saradnji sa Upravom saobraćajne policije MUP-a, upozoravajući vozače o rizicima vožnje pod dejstvom alkohola.\nPOVODOM SVETSKE NEDELJE BEZBEDNOSTI TRENINZI VOŽNJE ZA MATURANTE\nPovodom obeležavanja Svetske nedelje bezbednosti saobraćaja na putevima, Apatinska pivara je, uz podršku lokalnih opština i gradova, organizovala treninge bezbedne vožnje za sto maturanata iz Apatina, Odžaka, Kule i Sombora.\nTRIBINA "JOŠ UVEK VOZIM" SAVEZA PARAPLEGIČARA I KVADRIPLEGIČARA SRBIJE\nDatum kreiranja 06 maj 2018\nSavez paraplegičara i kvadriplegičara Srbije uz podršku Saveta za bezbednost saobraćaja opštine Apatin, održaće predavanje „Još uvek vozim“ koje je namenjeno svim učenicima završnih razreda Tehničke škole sa domom učenika i Gimnazije „Nikola Tesla" u Apatinu.\nKAMPANJA „KAD PIJEM, NE VOZIM“ NA SAJMU AUTOMOBILA\nFUDBALSKI SAVEZ SRBIJE I APATINSKA PIVARA POTPISALI UGOVOR O SARADNJI\nDatum kreiranja 05 februar 2018\nISPLATA OPŠTINSKIH INVALIDNINA\nIz opštinske uprave Apatin obaveštavaju korisnike da će sutra u subotu 23.12.2017. na šalterima pošte početi isplata opštinskih invalidnin a.\nPOČELO UKRAŠAVANJE APATINA ZA PRAZNIKE\nPostavljanje novogodišnje dekorativne rasvete započeto je danas postavljanjem LED rasvete, na šetalištu u glavnoj ulici i na trgu Nikole Tesle. Celokupan posao dekorisanja grada planiran je da bude završen u naredna tri do četiri dana.\nDVE SAOBRAĆAJNE NEZGODE TOKOM PROTEKLE NEDELJE\nKako se navodi u saopštenju MUP-a, u toku prethodne nedelje, na području Policijske uprave u Somboru, evidentirano je 15 saobraćajnih nezgoda. U saobraćajnim nezgodama jedna osoba je zadobila teške telesne povrede i 10 osoba lake telesne povrede. Zbog vožnje pod dejstvom alkohola zadržano je 12 vozača.


BalkanMagazin :: Naftaši podrška promociji umetnosti Balkana u Briselu\nNaftaši podrška promociji umetnosti Balkana u Briselu\nponedeljak, 23. april 2018 00:42\nKroz podršku festivala Balkan trafik NIS već šestu godinu zaredom pomaže predstavljanje kulture balkanskih zemalja u Briselu, sprovodeći, tako, svoju misiju - odgovorno koristeći prirodne resurse i savremene tehnologije pružiti ljudima balkanskog regiona energiju za kretanje ka boljem.\nBalkan trafik, umetnička manifestacija, koja se od 2007. godine uspešno organizuje u Briselu pod pokroviteljstvom Evropske komisije, a koja značajno doprinosi promociji kulture zemalja Jugoistočne Evrope u EU i ove godine je podražala Naftna industrija Srbije (NIS), jedna od najvećih regionalnih energetskih kompanija.\nKroz podršku ovoj manifestaciji, šestu godinu zaredom, NIS na delu sprovodi svoju misiju: odgovorno koristeći prirodne resurse i savremene tehnologije pružiti ljudima balkanskog regiona energiju za kretanje ka boljem.\nNa ovogodišnjem, 12. izdanju festivala, koje je od 19. do 22. aprila održano u Palati lepih umetnosti Bozar, Balkanski region je prvi put predstavljen ne samo kroz tradicionalnu muziku, koju publika u Briselu već prepoznaje i kojoj se vraća svake godine, već i kroz novi segment festivala nazvan Urbano poglavlje. U okviru ovog dela manifestacije, u kome je učestvovalo više od 20 umetnika sa Balkana i iz Belgije, održane su brojne filmske projekcije, radionice i diskusije, sve sa ciljem da pomognu razmenu ideja i povećaju razumevanje između mladih na Balkanu i mladih u EU.\nČast da otvori ovogodišnji festival pripala je turskoj muzičkoj zvezdi Đandan Erćetin, koja je nastupila sa svojim tradicionalnim opusom, dok je drugi dan festivala prošao u znaku bosansko-hercegovačkog Dubioza kolektiva.\nNa festivalu koji svake godine okupi gotovo 8.000 posetilaca do sada su uz pomoć NIS-a nastupali znameniti umetnici poput Emira Kusturice, Gorana Bregovića, Biljane Krstić, Amire Medunjanin…\nPredstavništvo NIS u Briselu je trećeg dana festivala, uz podršku kancelarije Privredne komore Srbije u Briselu, organizovalo tradicionalni koktel, kome su prisustvovali najvažniji predstavnici evropskih institucija, diplomatskog kora, poslovnih udruženja, kao i prijatelji kompanije i učesnici festivala.\nKao društveno odgovorna kompanija, koja pored Srbije svoje poslovne aktivnosti u regionu razvija u Bosni i Hercegovini, Rumuniji, Bugarskoj i Mađarskoj, NIS deli osnovne vrednosti festivala Balkan trafik – poštovanje različitosti, podršku mladima, promociju saradnje, multikulturalnosti, istinskih vrednosti i umetnosti.


Zajednička izjava Delegacije EU u BiH, Ambasade SAD-a i Misije OSCE-a u BiH povodom usvajanja Revidirane državne strategije za rad na predmetima ratnih zločina\nDelegacija Evropske unije u Bosni i Hercegovini (BiH) i specijalni predstavnik EU u BiH, Ambasada Sjedinjenih Američkih Država u BiH i Misija OSCE-a u BiH pozdravljaju jučerašnju, dugo očekivanu odluku Vijeća ministara BiH o usvajanju Revidirane državne strategije za rad na predmetima ratnih zločina u BiH.\nUsvajanje Revidirane strategije važan je korak ka postizanju pravde za sve žrtve ratnih zločina i smanjenju stope nekažnjivosti, kao i ključni preduslov istaknut u Mišljenju Evropske komisije o zahtjevu BiH za članstvo u EU. Tražeći zajednički jezik za veće dobro, bosanskohercegovački političari pokazali su da mogu napraviti bitne korake naprijed kako bi ispunili očekivanja građana za pravednije društvo, koje je čvrsto na putu za članstvo u EU.\nDvadeset i pet godina od završetka sukoba u BiH, na stotine predmeta ratnih zločina i dalje čeka na procesuiranje. Usvajanje Revidirane strategije pomoći će da se ubrza procesuiranje predmeta ratnih zločina kroz preciznije kriterije za raspodjelu predmeta na odgovarajući nivo. Nastavit ćemo podržavati sva tužilaštva u BiH u njihovim naporima da osiguraju njihovo efikasno procesuiranje.\nU skladu s Revidiranom strategijom, Tužilaštvo BiH treba se isključivo posvetiti radu na najsloženijm predmetima koji obuhvataju navode o genocidu i zločinima protiv čovječnosti, i na one koji uključuju komandnu odgovornost za takve zločine. Svi manje složeni predmeti bi trebalo da budu upućeni na rješavanje entitetskim tužilaštvima i Tužilaštvu Brčko distrikta BiH, u cilju njihovog procesuiranja u najkraćem mogućem roku. Pozivamo Tužilaštvo BiH da to uradi u najkraćem roku, a u skladu sa nalazima nedavno objavljenog izvještaja sutkinje Joanne Korner.\nPored toga, Visoko sudsko i tužilačko vijeće BiH mora, bez odlaganja, uvesti efikasan mehanizam za utvrđivanje disciplinske odgovornosti sudija i tužilaca koji ne provode propisane strateške ciljeve i mjere. Pomno ćemo pratiti ove procese u narednim mjesecima.\nTakođer je ključno da sve vlasti u BiH osiguraju da pravosuđe procesuira slučajeve ratnih zločina neovisno, nepristrano, profesionalno i transparentno\nOvaj proces mora biti oslobođen od politiziranja, uz puno poštivanje konačnih i obavezujućih odluka suda i uvažavanje činjenica koje su već utvrđene pred domaćim i međunarodnim sudovima, što se posebno odnosi na presude Međunarodnog krivičnog suda za bivšu Jugoslaviju (MKSJ).\nPažljivo ćemo pratiti provedbu Revidirane strategije za rad na predmetima ratnih zločina i nastaviti pružati podršku pravosudnim institucijama u njihovim naporima u postizanju pravde za žrtve.\nDelegacija EU/EUSR, Misija OSCE-a u Bosni i Hercegovini i Ambasada Sjedinjenih Američkih Država apeluju na Vijeće ministara Bosne i Hercegovine da usvoji revidiranu Državnu strategiju za rad na predmetima ratnih zločina\nEU pruža podršku ka efikasnijem rješavanju predmeta ratnih zločina u BiH\nNastavak podrške Evropske unije procesuiranju predmeta ratnih zločina u Bosni i Hercegovini


Krizni štab Federalnog ministarstva zdravstva predložio produženje mjera - BiH Vijesti\nNaslovnica BOSNA I HERCEGOVINA Krizni štab Federalnog ministarstva zdravstva predložio produženje mjera\nNa sjednici Kriznog štaba Federalnog ministarstva zdravstva, održanoj danas predloženo je produženje aktuelnih mjera za narednih sedam dana, zbog nepovoljne epidemiološke situacije u entitetu Federacija Bosne i Hercegovine.\nIz Kriznog štaba je saopšteno da je prema podacima Zavoda za javno zdravstvo FBiH, u posljednjih sedam dana zabilježen blagi pad broja zaraženih osoba, ali se još nisu stekli uslovi za popuštanje mjera. To, između ostalog, podrazumijeva da u narednom periodu na snazi ostane ograničenje kretanja od 21 do 5 sati ujutro.\n“Najteža situacija je u Hercegovačko-neretvanskom, Zapadnohercegovačkom i Posavskom kantonu”, istaknuli su iz Zavoda za javno zdravstvo FBiH, posebno naglašavajući da je u FBiH u posljednjih četrnaest dana preminulo više od 600, a u posljednjih mjesec dana oko 2.000 osoba.\nKrizni štab poziva kantone na striktno vršenje nadzora nad provođenjem mjera, te uvođenje dodatnih mjera u kantonima u kojima je pogoršana higijensko-epidemiološka situacija.\n“Prijedlog mjera će biti dostavljen Vladi FBiH na usvajanje”, navodi se u saopštenju i dodaje da štab predlaže, a Vlada FBiH usvaja mjere.\nPrethodni članakSchumacher nakon prvog razbijanja bolida u Formuli 1: To se dogodilo tako brzo\nNaredni članakČeferin najavio sankcije igračima iz Superlige, BiH bi mogla ostati bez nekih reprezentativaca


Obradović: Reforma uprave i platnih razreda je osnovni zadatak mog ministarstva\nMinistarka za državnu upravu i lokalnu samoupravu Marija Obradović izjavila je da je osnovni zadatak njenog ministarstva reforma lokalne uprave i platnih razreda. "Nas građani finansiraju i moramo biti efikasan servis", rekla je Marija Obradović tokom 20.\nMinistarka državne uprave i lokalne samouprave Marija Obradović izjavila je da će reforme javne uprave i platnih razreda biti prioritet rada tog ministarstva. “U narednih godini i po dana ćemo posebno insistirati na reformi sistema lokalne samouprave, a jednako je važna i ...\nKako zapošljavati, vrednovati i omogućiti karijerni razvoj zaposlenih u lokalnoj upravi?\nPredstavnicima zaposlenih u lokalnim samoupravama u Srbiji danas je predstavljen model dokumenta koji bi, u lokalnim skupštinama koje ga usvoje, mogao značajno da unapredi dalji razvoj službeničkog sistema i upravljanja ljudskim resursima.\nMinistarka državne uprave i lokalne samouprave Srbije Marija Obradović izjavila je danas da će reforme javne uprave i platnih razreda biti prioritet rada tog ministarstva. „U narednih godini i po dana ćemo posebno insistirati na reformi sistema lokalne samouprave, a jednako je ...\nObradović: Radićemo na reformi uprave i sistema plata\nReforma javne uprave i lokalne samouprave, kao i reforma platnih sistema tzv. platnih razreda biće dve ključne teme kojima će se baviti Ministarstvo za državnu upravu i lokalnu samoupravu, izjavila je ministarka za državnu upravu Marija Obradović.


Dejvid Mekalister: Želimo da Srbija i Kosovo rade naporno i dođu do pravno obavezujućeg sporazuma | Hronika\nPočetna strana > Hronika > Dejvid Mekalister: Želimo da Srbija i Kosovo rade naporno i dođu do pravno obavezujućeg sporazuma\nDejvid Mekalister: Želimo da Srbija i Kosovo rade naporno i dođu do pravno obavezujućeg sporazuma\nBRISEL - Srbija treba da nastavi napredak ka EU, poručuje Dejvid Mekalister pošto je ponovo izabran na mesto predsedavajućeg Spoljnopolitičkim odborom Evropskog parlamenta i uverava da će proširenje i zemlje Zapadnog Balkana ostati "vrhunski prioritet ovog komiteta".\nVlasti Srbije pozvao je da nastave napredak na evrointegracionom putu zemlje.\n”Dve velike grupe, Evropska narodna partija i socijalisti i demokrate, imaju sličan pristup proširenju, a to je politika zasnovana isključivo na ispunjavanju uslova. Ako zemlja napravi napredak, verujemo da se on mora nagraditi. Verujem da će Srbija moći da pristupi EU onoga trenutka kada bude stvarno spremna. U međuvremenu mogu samo da tražim od svih odgovornih političara u Srbiji da nastave sa svojim zalaganjem na ovom teškom poslu”, poručio je Dejvid Mekalister.\nOn je naveo da očekuje da će Srbija kao lider EU integracija nastaviti sa otvaranjem, ali i zatvaranjem pristupnih poglavlja i ponovio da pitanje da li će se poglavlja otvoriti ili ne zavisi od ukupnog napretka zemlje.\n”Svi koji se bave politikom proširenja u Beogradu znaju šta mora biti sledeće urađeno”, poručio je Mekalister.\nKada je reč o ulozi Borela kao posrednika u dijalogu Beograda i Prištine, dosadašnji izvestilac za Srbiju podseća da posle Ketrin Ešton i Federike Mogerini, koje su dolazile iz zemalja članica koje priznaju nezavisnost Kosova, novi šef diplomatije dolazi iz zemlje koja tu nezavisnost ne priznaje.\nVisoki predstavnik prestavlja svih 28 zemalja članica, odnosno predstavlja interese one 23 zemlje koje priznaju, ali i onih pet koje ne priznaju nezavisnost Kosova, ocenjuje Mekalister\n”Tamo gde se svi slažemo, bilo da priznajemo ili ne priznajemo nezavisnost Kosova, jeste to da želimo nastavak dijaloga Beograda i Prištine. Želimo da Srbija i Kosovo rade naporno i dođu do pravno obavezujućeg sporazuma”, zaključio je Dejvid Mekalister.\nOn je najavio i da će imenovanja za nove izvestioce Evropskog parlamenta za sve zemlje na Zapadnom Balkanu biti zaključena tokom septembra ove godine.\nSrebrenica - uslov ili žaljenje zbog poricanja genocida?\nPredsedavajući Spoljnopolitičkim odborom Evropskog parlamenta Dejvid Mekalister kaže da je Evropski parlament jasan u poruci da ”žali” zbog poricanja genocidnog karaktera masakra u Srebrenici od strane ”nekih političara” u Srbiji.\nDosadašnji izvestilac za Srbiju Dejvid Mekalister je na pitanje da li odgovor Evropske komisije na pismo dosadašnjeg izvestioca za BiH Kristijan Dan Prede o ”negiranju genocida u Srebrenici od strane vlasti Republike Srpske” vidi kao mogući novi ”uslov” na pristupnom putu Srbije, kako navode mediji, odgovorio da je Evropski parlament po tom pitanju već dao svoj jasan stav.\n”U usvojenoj Rezoluciji o Srbiji, Evropski parlament navodi da žali zbog poricanja masakra u Srebrenici kao genocida od strane nekih vlasti u Srbiji”, izjavio je Mekalister.\nReizabrani predsedavajući Spoljnopolitičkim odborom Evropskog parlamenta ovim povodom pisalo je i poruku ohrabrenja ”svim političarima i odgovornim ljudima na Zapadnom Balkanu koji se zalažu za politiku pomirenja i dobrosusedskih odnosa”.\nEvropska komisija je početkom ove nedelje zvanično reagovala na pismo koje joj je 16. aprila uputio tadašnji izvestilac za BiH Kristijan Dan Preda u kome se traži da Komisija odgovori na dva pitanja: da li je svesna čestih slučajeva negiranja genocida i slavljenja ratnih zločinaca u Republici Srpskoj i šta će uraditi da to zaustavi odnosno kakve posledice to može imati po evropski put BiH.\nNakon skoro tri meseca Evropska komisija odgovara da ”očekuje od BiH lidera da poštuju odluke međunarodnih sudova” i ponavlja da dokumet o ”Kredibilnoj perspektivi proširenja i pojačanom angažovanju EU na zapadnom Balkanu ” iz 2018. godine ”jasno naglašava da u EU nema mesta za zapaljivu retoriku, glorifikaciju ratnih zločinaca kao i da se očekuju dalji napori u cilju pomirenje ključni za trajni mir i stabilnost regiona”.\n”Sve zemlje moraju da se nedvosmisleno opredele, rečima i delom, u prevazilaženju zaostavštine iz prošlosti tako što će raditi na pomirenju i rešavanju otvorenih pitanja pre ulazak u EU”, stoji u odgovoru Evropske komisije.\nOvakav odgovor Komisije, odnosno podsećanje na već postojeću politiku koja se odnosi na rešavanja bilateralnih problema, pomirenje i poštovanje odluka Tribunala u Hagu, neki od medija u regionu povezali su sa dodatnim pritiscima i uslovljavanjem Srbije na putu ka članstvu u EU.\nSlično se dogodilo i krajem novembra prošle godine kada je Evropski parlament prilikom usvajanja Rezolucije o Srbiji usvojio i amandman u kome nekadašnji izvestilac za Kosovo Igor Šoltes navodi priznavanje genocida u Srebrenici kao ”fundamentalni korak na putu Srbije ka članstvu u EU”.\nŠoltes je u svom amandmanu izrazio žaljenje zbog ”ponovljenog poricanja genocida u Srebrenici od strane nekih predstavnika vlasti Srbije”.\nOn je ovaj amandman podneo u poslednjem trenutku kao tzv ”usmeni amandman” nakon intervjua koji je premijerka Srbije Ana Brnabić dala novinaru Dojče Velea Timu Sebastijanu.\nU tom intervjuu premijerka Srbije je na ponovljena insistiranja novinara na priznanju genocida u Srebrenici odgovorila da ”ne misli da je strašan masakr u Srebrenici bio i genocid”.\n”To je bio gnusni zločin. Ratni zločin. Nisam ponosna na to. To nije urađeno u ime srpskog naroda i Srbija ne može kolektivno biti okrivljena za ono što se tamo dešavalo”, odgovorila je premijerka Srbije.\nUsvajanje ovog amandamana izazvalo veliku pažnju upravo zbog političke poruke koja se šalje Srbiji i ”neobaveznujućeg, ali politički dodatnog uslovljavanja” evrointegracionog puta zemlje.\nU diplomatskim krugovima u Briselu naglašavaju da se ne sme izgubiti iz vida da je Srbija u zvaničnim ocenama i dokumentima Evropske komisije i Evropskog parlamenta prevashodno dobila ”pozitivnu ocenu” za svoj ukupni napredak ka EU.


Zubni tehničar za fiksnu protetiku, peti stepen, vanredno školovanje\nZubni tehničar za fiksnu protetiku - peti stepen\nZubni tehničar za fiksnu protetiku - peti stepen - Audio verzija\nS obzirom na to da se radi o specijalizaciji za obrazovni profil zubni tehničar za fiksnu protetiku, a koji je svrstan u zanimanja petog stepena, to zainteresovani moraju znati da je njihova obaveza dva osnovna zahteva da ispune. Naime, specijalizacija je isključivo namenjena osobama koje su se školovale pre toga za zanimanje zubni tehničar, a neophodno je da svako ko želi da pristupi pomenutom programu ima i dokaz da je u konkretnoj struci stekao najmanje dvogodišnje radno iskustvo.\nIpak, postoji rešenje i za sve one kandidate, koji su se školovali u drugim strukama, budući da Obrazovni centar Akademije Oxford sprovodi kako redovno i vanredno školovanje za zanimanja iz navedene struke, tako nudi i mogućnost stručnog osposobljavanja, odnosno prekvalifikacije i dokvalifikacije. Zato je vrlo važno da adekvatnom programu pristupi svako ko želi da dobije diplomu za zanimanje zubni tehničar za fiksnu protetiku, a o čemu će dobiti sve neophodne informacije direktno u jednoj od poslovnica ove specijalizovane obrazovne institucije.\nMoramo odmah istaći vrlo važnu informaciju, a koja se odnosi na školski program po kome se specijalizacija odvija. Zapravo njega definiše Ministarstvo prosvete, nauke i tehnološkog razvoja naše zemlje, te podrazumeva da kandidati imaju obavezu da polažu opšti predmeti strani jezik i tri stručna predmeta, te da pohađaju praksu u okviru dva predmeta. Oni će imati obavezu da predmete fiksna protetika i fiziologija okluzije, odnosno izrada keramičkih i metalo - keramičkih radova polože, a praksa se u okviru predmeta fiksna protetika, ali isto tako i u okviru stručnog predmeta izrada keramičkih i metalo - keramičkih radova izvodi prema tačno definisanim pravilima i u precizno određenom vremenskom periodu. Naravno da će zaposleni u izabranoj poslovnici Obrazovnog centra Akademije Oxford svakog kandidata detaljno informisati i o trajanju prakse i o načinu njenog sprovođenja.\nVrlo je važno da svako ko je zainteresovan za pohađanje specijalizacije za obrazovni profil zubni tehničar za fiksnu protetiku, peti stepen izvrši prijavu za taj program. Neophodno je da osnovne informacije o sebi, koje osim imena i prezimena, moraju uključivati i datum rođenja kandidata, te broj telefona za dalji kontakt, dostavi ili elektronski, to jest na mejl adresu organizatora ili putem telefona, a naravno da direktno u samom predstavništvu ove institucije prijavu može izvršiti i lično.\nObavezuje se svaki prijavljeni kandidat da u trenutku zvaničnog upisa bude lično prisutan, a kada će osim dokaza o prethodno stečenom obrazovanju, odnosno svedočanstava i diplome za zanimanje zubni tehničar, morati da dostavi i izvod iz matične knjige rođenih, zatim uverenje o državljanstvu i relevantnu potvrdu da je u ovoj struci stekao radno iskustvo, a u trajanju od najmanje dve godine.\nNakon što se jednogodišnja specijalizacija za zanimanje zubni tehničar za fiksnu protetiku, peti stepen završi, kandidati postaju vlasnici diplome, koja je zakonski priznata, budući da ova obrazovna institucija sve neophodne dozvole za sprovođenje programa specijalizacije za taj obrazovni profil poseduje.\nSa tim u vezi je dobro napomenuti i da kandidati treba Nacionalnu službu za zapošljavanje da kontaktiraju, te ukoliko imaju već otvoren radni dosije u okviru te institucije, da zahtevaju zvaničan upis stečene diplome za to zanimanje. Preporučuje im se, naravno da u svoju radnu biografiju, to jest CV, unesu iu podatak da su postali vlasnici diplome za obrazovni profil zubni tehničar za fiksnu protetiku, te da upravo taj dokument prilože kada budu za posao u struci konkurisali. Naravno da će se o postupku nostrifikacije diplome u izabranoj zemlji informisati svako, ko posao želi van granica Srbije da potraži.\nSpisak gradova za zanimanje - Zubni tehničar za fiksnu protetiku


Vidoje Petrović izabran za predsednika GO SNS u Loznici\nGradski odbor Srpske napredne stranke u Loznici, raspušten 29. aprila 2015. godine rešenjem koje je u Beogradu potpisao Aleksanar Vučić, predsednik stranke, na večerašnjoj izbornoj skupštini dobio je novo rukovodstvo.\nZa predsednika gradske organizacije jednoglasno je izabran Vidoje Petrović, aktuelni gradonačelnik, koji je pre godinu i devet meseci imenovan za poverenika lozničkih naprednjaka. Petrović je bio jedini kandidat a izbornoj skupštini u Vukovom domu kulture, pored delegata i jednog broja članova organizacije, prisustvovali su Marija Obradović, potpredsednica SNS, Branislav Malović, član Izvršnog odbora i Glavnog odbora stranke, Jovan Milutinović, član Glavnog odbora SNS, kao i predstavnici političkih stranaka koalicionih partnera SNS u Skupštini Loznice. Vidoje Petrović je rođen 1961. godine u Lešnici, završio je Vojnu akademiju u Beograd i 16 godina radio u Ministarstvu unutrašnjih poslova.\nIzveo je prvu generaciju studenata Policijske akademije u Beogradu gde je radio od njenog osnivanja (1993-1997). Od marta do oktobra 2004. godine radio je u Ministarstvu finansija, u Upravi carina Srbije, na mestu pomoćnika direktora. Na lokalnim izborima 2004. godine postao je prvi neposredno izabrani predsednik tadašnje Opštine Loznica, a posle dobijanja statusa grada i prvi gradonačelnik (2008. godine). Tri puta je biran za narodnog poslanika Republike Srbije, bio je član Odbora za ustavna pitanja, Odbora za industriju i Odbora za bezbednost u Skupštini Srbije, a od 2004. do 2011. godine i član parlamentarne delegacije pri Misiji Saveta Evrope u Strazburu u Komori lokalnih i regionalnih vlasti.\nČotrić izabran za predsednika DS u Loznici\nantipreletač A sitnica poput toga da potice iz Ujedinjenih regiona Srbije (URS) izostavljena.\nPetko Ovo je najveci lopov\nZiko Sta je ovaj pokrao to samo Bog zna\nJanko Covek sve pokrade


Šarović: Zbog kampera podnosimo krivičnu prijavu, a Vesiću sutra donosimo 'ekološku ...\nŠarović: Zbog kampera podnosimo krivičnu prijavu, a Vesiću sutra donosimo 'ekološku …\nBeta 1. decembra 2021. 13:40\nPredsednik pokreta „Ljubav, vera, nada“ Nemanja Šarović izjavio je danas da će taj pokret, povodom korišćenja iznajmljenog kampera u vidu poklona, podneti prijavu Agenciji za sprečavanje korupcije protiv zamenika gradonačelnika Beograda Gorana Vesića.\nŠarović je na konferenciji za novinare ispred Skupštine grada rekao da će „insistirati na tome da se hitno reaguje jer se radi o slučaju korupcije koji traje, i koji će trajati nekoliko meseci“.\nOn je najavio da će sutra u 10.00 sati ispred Skupštine grada pripadnici tog pokreta doneti „ekološku kancelariju“, koju, kako je naveo, u skladu sa zakonom za sprečavanje korupcije može da koristi zamenik gradonačelnika.\n„Uobičajeno je da se akteri korupcije trude da je prikriju. Medjutim režim Aleksandra Vučića je specifičan i po tome što oni vrlo rado piju vina od po nekoliko hiljada evra, plaćaju večere od po nekoliko hiljada evra, nose izuzetno skupa odela, letuju, zimuju po najskupljim mondemskim destinacijama, i prktično se ne trude da sakriju da žive život filmskih zvezda, a istovremeno nemaju prihode, barem ne u skladu sa zakonom, koji bi to mogli da opravdaju“, rekao je Šarović.\nŠarović je rekao da je jedan od takvih slučajeva korupcije i pokretna kancelarija Gorana Vesića, koju on koristi treći mesec, a na osnovu izjava u medijima „predstavljena je kao poklon“ od njegovog prijatelja Nemanje Aleksića, advokata iz Novog Sada „za koga kažu da zastupa mnoga javna preduzeća i čelnike Srpske napredne stranke“.\n„On kaže da ima pravo da ide na posao kako hoće i čime hoće ali Zakon o sprečavanju korupcije kaže da javni funkcioner može primiti protokolarni poklon, koji se prima od stranih državnika i organizacija, a to ovde nije slučaj, i može primiti prigodan poklon. Ali kamper ni u kom slučaju ne može biti prigodan poklon, niti je dat u prilici u kojoj se razmenjuju pokloni“, kazao je Šarović.\n„Kada se sabere od 16. septembra do 15. decembra, ukupan iznos najma je 1.235.960 dinara. Ukupan iznos što je Nemanja Aleksić morao da da je 10.519 evra. U kojoj državi je dozvoljeno da javni funkcioneri primaju ovakve skupocene poklone ne znam, ali u Srbiji nije“, rekao je Šarović.\nPrema njegovim rečima vrednost poklona koji javni funkcioner može primiti i zadržati u Srbiji je ograničena na deset odsto prosečne plate, koja iznosi 550 evra, što znači da ovaj poklon „191 put prevazilazi maksimalnu zakonom dozvoljenu vrednost“.


Zbog nepoštivanja preventivnih mjera izrečene kazne u iznosu od 27.000 KM | Trebinje Danas\nZbog nepoštivanja preventivnih mjera izrečene kazne u iznosu od 27.000 KM\n18.08.2020. u 13:41\nInspektori Republičke uprave za inspekcijske poslove proteklog vikenda izrekli su privrednim subjektima kazne u iznosu od 27.000 KM zbog nepoštivanja preventivnih mjera zaštite od epidemije u zajednici i radnim sredinama.\nIz Inspektorata Republike Srpske je saopšteno da su republički inspektori u saradnji sa inspektorima jedinica lokalne samouprave u toku vikenda izvršili 314 inspekcijskih kontrola i u 23 slučaja subjekti su zatečeni u prekršaju.\nU saopštenju se dodaje da su pojačane kontrole nastavljene u ugostiteljskim objektima, sa akcentom na večernje časove.\nIz Inspektorata navode da je u okviru sprovođenja navedenih mjera u protekla dva mjeseca izvršeno 10.900 inspekcijskih kontrola u kojima su do sada izrečene kazne u ukupnom iznosu 155.100 KM.\n- Ishod borbe sa virusom korona trenutno najviše zavisi od naše kolektivne odgovornosti, te još jednom apelujemo na građane i privredne subjekte da se pridržavaju preventivnih mjera i izbjegavaju nepotrebna okupljanja u većem broju - poručuju iz Inspektorata Srpske


Jalovost turske politike - 28.12.2015, Sputnik Srbija\nPoseta turskog premijera Ahmeta Davutoglua Beogradu dolazi u osetljivom trenutku, kada je Turska izgubila političke bitke na skoro svim frontovima. Od pompezno... 28.12.2015, Sputnik Srbija\nPo Vučiću ispadoše nam Turci veći prijatelji od Rusa!Malo se Vučić zaboravio,koje ko.\nStrane investicije su najveća savremena prevara. Jedina svrha stranih investicija jeste sprečavanje realizacije domaćih investicija privatnih ili državnih, svejedno. Radi se samo o sprečavanju postizanja značajnog vlasništva nad proizvodnim i prirodnim resursima bilo kome izvan kluba određenih. „Strani investitori“ ne nastupaju radi nekakvog perspektivnog profita, nastupaju samo kada moraju investirati, da ne bi investirao neko drugi. Uspostavljanje vlasništva je ključni ekonomski efekat odnosni glavni profit, svi ostali naknadni su u suštini nevažni. Na taj način se sprečava uspostavljanje strukture vlasništva koja bi mogla ugroziti postojeće vlasnike. Potpuno je jasno, profit ide samo vlasnicima. Ako nema drugih vlasnika, sav profit ide postojećim.\nanalize i mišljenja, komentari i analitika, turska, ankara, redžep tajip erdogan, ahmet davutoglu, #prvasputnjikgodina: tekstovi koji su obeležili prethodnu godinu, politika\n18:15 28.12.2015 (Osveženo: 04:26 26.08.2021)\nPropast koncepta „Strategijske dubine“\nPoseta turskog premijera Ahmeta Davutoglua Srbiji dešava se u izuzetno osetljivom i značajnom geopolitičkom momentu. Na takve momente građani Srbije odavno su navikli, međutim, ovoga puta nije Srbija ta koja se nalazi u krizi, već Turska. Obaranjem ruskog aviona iznad Sirije, Turska je uspela da zaoštri odnose gotovo do ratnog stanja sa poslednjim susedom sa kojim je bila u prijateljstvu; taj čin doveo je i do toga da je podelio i NATO, vojni savez čiji Turska član.\nStrategija koju je tako precizno definisao sadašnji turski premijer Davutoglu u knjizi „Strategijska dubina“ početkom novog milenijuma, pretvorila se u konfuznu politiku, pre svega na Bliskom istoku. Deklarativno se zalažući za borbu protiv islamista, a zapravo ih podržavajući, trgujući sa njima, boreći se protiv Kurda u Siriji i Iraku, politika turskog vođstva trpi neuspeh za neuspehom.\nPrvi poraz turska politika je doživela u Srednjoj Aziji, sa neuspehom koncepta okupljanja, u tom trenutku, novonastalih centralnoazijskih država, nekadašnjih sovjetskih republika, oko Turske kao matične države. Tada je došlo do turskog strateškog povlačenja sa tog terena i njenog okretanja ka Bliskom istoku i Balkanu. Ovaj zaokret desio se sa usponom Erdogana i njegove Partije prava i razvoja.\nDrugi poraz, kako smo videli, politika turskog ekspanzionizma doživela je u neposrednom turskom susedstvu, a odatle će Erdoganu biti teško da se izvuče bez posledica. Svesno teških posledica nekonzistentne politike koju je vodilo, tursko rukovodstvo zna da je Balkan jedini geopolitički teren na kome još uvek može da upiše poen za sebe.\nSrbija je ključ za Balkan i toga je svestan i Davutoglu. Zato je i odabrana kao cilj posete u ovom trenutku. I ranije, Turska je izražavala namere da bude prisutna u Srbiji, ekonomski i politički. Najavljivane su investicije, mirotvoračke inicijative, sve u svemu, Turska je sebe na Balkanu (i u Srbiji) videla kao najmoćnijeg igrača — najvećeg investitora u ekonomskom i osovinu koja oko sebe okuplja razjedinjeni Balkan u političkom smislu.\nReči krupne, dela mala\nMeđutim, od vremena kada su turski lideri izašli sa svojim inicijativama prvi put do danas malo se odmaklo. Kada slušate ili čitate izjavu turskog premijera Davutoglua pred današnju posetu Srbiji, ne možete da napravite značajniju razliku od izjava datih pre nekoliko godina. Iste reči, iste namere. Napredak se ne vidi. Korist za Srbiju još manje.\nSrbija bi mogla da ima koristi od turskih ulaganja, kao od ulaganja od svake druge države, međutim, do dugo najavljivanih turskih velikih projekata u Srbiji nije došlo, kaže Slobodan Janković iz beogradskog Instituta za međunarodnu politiku i privredu. On kaže da turske investicije u Srbiju iznose do 30 miliona evra.\n„Ono što se vidi na terenu, pogotovo njihova ulaganja u tekstilnu industriju u Leskovcu, jeste da su uslovi rada u tim firmama gori čak nego u južnokorejskim firmama o kojima se dosta pisalo u našoj štampi“, kaže Janković.\nJanković navodi da je turska strateška politika prema Srbiji definisana još pre dolaska Erdogana na vlast u već pomenutoj programskoj knjizi Ahmeta Davutoglua.\n„Davutoglu je u svojoj knjizi jasno naznačio da Turska ne treba da ulaže u Srbiju, već da treba da je inkorporira u svoj jedinstveni prostor, a da treba da ulaže u okolne zemlje, Mađarsku, Hrvatsku i Rumuniju. Da bi se Srbija uključila u turski prostor, ona treba da bude u ekonomski lošem stanju. U tom smislu, Turska ne treba da pomogne srpskom ekonomskom oporavku“, zaključuje Janković.\nSada se postavlja pitanje kada je turski premijer govorio istinu — onda kada je pisao politički koncept Erdoganove vladavine, „Strategijsku dubinu“, ili danas kada kaže da ohrabruje turske firme da ulažu u Srbiju? Istina, neke turske kompanije jesu investirale u našoj zemlji. Tako je nedavno počela sa radom i turska „Halkbanka“, koja u Davutogluovoj poseti ima važnu ulogu — turskim biznismenima, koji sa Davutogluom dolaze u Beograd, predstaviće potencijale srpske privrede.\n„Halkbanka“ je odavno poznata u svetu kao banka koja je kršila međunarodne sankcije nametnute Iranu. Pošto je Iran, odlukom međunarodne zajednice, izbačen iz međunarodnog platnog prometa i bilo mu je onemogućeno plaćanje u stranoj valuti, „Halkbanka“ je za račun Islamske republike kupovala zlato, iskoristivši rupu u režimu sankcija.\nTo nije jedini slučaj kada je ova banka bila u centru medijske pažnje. Tako je u decembru 2013, u velikoj antikorupcijskoj istrazi, sličnoj operaciji Rezač, uhapšen direktor „Halkbanke“ Sulejman Aslan. Policija je u njegovom stanu pronašla 4,5 miliona dolara sakrivenih u kutijama za cipele. Aslan se teretio da je primio mito, između ostalih, od iransko-azerskog biznismena Reze Zaraba.\nS obzirom na to da su u aferi uhapšeni gotovo svi Erdoganovi poslovni prijatelji i finansijeri, a Aslan je bio među njima, usledile su smene u policiji, od vrha do dna, a Erdogan je aferu nazvao zaverom „međunarodnih grupa“ i „mračnih saveza“ koje predvodi njegov konkurent, vođa islamskog građanskog pokreta Hizmet Fetulah Gulen.\nNi od politike nikakve koristi\nNa političkom planu, Turska je imala velike ambicije, najpre da pomiri Srbe i Bošnjake kroz trilateralni mehanizam Srbija—BiH—Turska. Međutim, Srbija se praktično povukla iz tog procesa zbog, kako kaže Janković, pokušaja turskog mešanja u sukob dveju islamskih zajednica u Srbiji.\n„Turska Vlada ponudila je da ona bude ta koja posredno upravlja islamskim zajednicama u Srbiji i tada se Srbija povukla iz tog okvira. Turska je tim potezom pokazala kakav odnos želi sa Srbijom — da bude neka vrsta patrona, a ne jedan ravnopravan odnos. Srbija se uspešno izvukla iz tog okvira, a treba gledati da svaki dalji odnos sa Turcima bude striktno bilateralan i zasnovan na reciprocitetu“, kaže Janković.\nDavutogluovu posetu Beogradu ne treba posmatrati usko, već treba u obzir uzeti širi geopolitički aspekt, u svetlu zaoštravanja tursko-ruskih odnosa, smatra glavni urednik Nove srpske političke misli Đorđe Vukadinović.\n„Uopšte me ne bi iznenadilo da važan segment posete bude neka vrsta ispipavanja terena za moguću posredničku ulogu Beograda u normalizaciji odnosa između Turske i Rusije, koji su sada svedeni na nulu“, kaže Vukadinović.\nAnkari je, prema njegovom mišljenju, veoma stalo da se srpsko-turski odnosi podignu na što viši nivo i podrazumeva se da treba biti veoma oprezan u tome. Ne treba srljati, kao što smo početkom veka srljali u ekonomske i političke integracije, mišljenja je Vukadinović. S obzirom na složenost međusobnih odnosa kroz dugi istorijski period, trebalo bi voditi računa da se ne pretera i ne preigra. Preterano intimiziranje sa Turskom moglo bi da pošalje pogrešnu poruku Moskvi, što je poslednje što nam je potrebno u ovom trenutku, zaključuje Vukadinović.\n28 Decembar 2015, 21:42\n28 Decembar 2015, 22:37


Svakog dana u 9h Trening ski škole Snow Stars Team\nSvakog dana u terminu od 9 do 10h instruktori ski škole Snow Stars Team imaju obavezan trening sa svojim demostratorima. Na treningu osim usavršavanja tehnike skijanja, rade se kordinacijske vežbe, zatim sinhrono skijanje kao i akrobatika u skladu sa svojim mogućnostima.\nSvakog petka od 19h Dodela diploma ski škole\nZavršetak obuke simbolično se obeležava svečanom dodelom diploma koja se organizuje petkom u 19 časova. Tom prilikom instruktori uručuju učenicima sa kojima su se družili tokom nedelje diplome na kojima je pored imena i prezimena učenika upisan i nivo usvojenog skijaškog ili borderskog znanja. U toku programa objavljuju se rezultati sa trke ski škole i pobednicima se dodeljuju nagrade. Svečanosti se završava spektakularnim vatrometom kojiski škola Snow Stars Team poklanja prisutnima.\nSvakog petka u 11h Trka zadovoljstva\nSvakog petka u 11 časova u centru skijališta na stazi Karaman greben škola skijanja Snow Stars Team organizuje trku za polaznike škole. Staza na kojoj se trka odvija je po nagibu i rasporedu kapija prilagođena mogućnostima takmičara.\nProglašenje pobednika se organizuje na svečanoj dodeli diploma, a nakon zavšetka programa svi učesnici mogu da se informišu o plasmanu i postignutom rezultatu.\nSvakog od 19h do 21h (osim petkom) Animacioni program za decu „Igre na snegu“\nNeka vaša deca provedu aktivan popodnevni odmor na planini na svežem planinskom vazduhu svakog dana od 19-21h (osim petkom) u organizaciji i pod budnim okom naših profesora sporta i fizičkog vaspitanja i profesionalnih animatora. Naš rekreativno – animacioni program „Igre na snegu“ obuhvata večernju šetnju do Doline sportova gde će se vaša deca sankati, kliskati, grudvati, praviti Sneška Belića na najkreativniji način, učestvovati u dečijim štafetnim igrama, sportskim igrama na snegu, karaokama, biti „mali recitatori“, osmišljaće „igre iz dečije mašte“ i još puno toga. Informacije i prijave svakog dana do 17h na telefone (+381) 065 5582 856, (+381) 065 5582 852, kao i na info pultu ski skole Snow Stars Team pored recepcije hotela Putnik, i u skijašnici hotela.\nSvakog dana 19h od 21h Noćno skijanje\nPolazak iz hotela sa instruktorom skijanja u 19h, obezbedjen prevoz do Doline sportova, skijanje i usavršavanje, dolazak u hotell u 21h.


Najuspešniji trener Evrolige stigao je u glavni grad Srbije i lepo vreme iskoristio da malo prošeta.\nUpravo u subotu nešto oko podneva, primećen je u blizini Kosančićevog venca:\nŽeljko Obradović u Beogradu\nPodsetimo, čuveni "Žoc" je trenutno bez kluba, nakon što se rastao sa Fenerhačeom i rešio da malo predahne od košarke kojoj je toliko toga dao.\nU Beogradu smo ga primetili baš u danu u kome je emitovana vest u kojoj aktuelni predsednik KK Partizan Ostoja Mijailović otvoreno govori o povratku nekadašnjih legendi u crno-beli tabor.\nTrofejni košarkaški stručnjak Željko Obradović na beogradskim ulicama\nOvaj 60-godišnjak iz Čačka je kao igrač osvajao prvenstvo i kup SFRJ, kao i FIBA Korać kup, a kao trener je devet puta osvojio Evroligu, po čemu mu nema ravnog.\nNajuspešniji trener u istoriji Evrolige, Željko Obradović, u blizini Kosančićevog venca\nDvaput je biran za najboljeg evropskog košarkaškog trenera u izboru FIBA, a u tri navrata je je izglasan za najboljeg stratega Evrolige.\nŽeljko Obradović je 11 puta prvak Grčke sa Panatinaikosom, šampion SFRJ i Evrope s Partizanom, četiri puta pokorio Tuursku sa "Fenerom", a pored brojnih drugih klupskih trofeja tu su i reprezentativna, jer je 1998. bio selektor s kojim su naši "plavi" osvojili Mundobasket u Grčkoj, a ima i jedno zlato sa Evrobasketa (1997. u Španij), te bronzu iz Francuske 1999.


Putnički voz naleteo je jutros u 8.23 na prazan putnički automobil, dok su branici bili spušteni, na ispravnom i automatizovanom putnom prelazu, obezbeđenom polubranicima i svetlosnom signalizacijom između železničkih stanica Paraćin i Ćićevac.\nKako je saopštilo preduzeće "Infrastrukture železnice Srbije", povređenih osoba nema, a železnički saobraćaj na ovom delu pruge trenutno je u prekidu.\nPutnički automobil zbog kvara se zaustavio na prelazu preko >> Pročitaj celu vest na sajtu Radio Televizija Vojvodine << dva koloseka pre spuštanja branika. Vozač je pokušao da pokrene automobil, ali kako u tome nije uspeo, napustio je vozilo pre spuštanja branika.\nKomisija za isleđenje vanrednih događaja je na terenu i utvrđuje sve detalje ovog događaja, dodaje se u saopštenju.\nRadio 021: Voz udario u automobil između Paraćina i Ćićevca, vozač pre toga napustio vozilo\nVoz udario automobil kod Paraćina! Vozač uspeo da ISTRČI PRE SUDARA


CNN: Kim pokušava isto što su uradili njegov otac i djed - Prnjavorski informativni portal\nSjeverna Koreja je preko noći povukla kočnicu mirovnih pregovora koji su se, kako se činilo, konačno pomjerili sa mrtve tačke.\nObjava koju je prenijela državna medijska agencija, stigla je sa porukom za Trampa, koje se može shvatiti i kao prijetnja, piše američki CNN. Kako je navedeno, SAD bi trebalo da “ozbiljno razmisle” o mogućem uticaju vojnih vježbi na sastanak Kima i Trampa, upozoravajući da će Sjeverna Koreja “pažljivo posmatrati ponašanje zvaničnika SAD i Južne Koreje”.\nKako piše “CNN”, dramatično saopštenje je test za Trampa koji je, uprkos tvrdnjama da je vješt pregovarač, napravio jednu od osnovnih grešaka svakog pregovarača. Iako pokušava da djeluje nezainteresovano, nije tajna da bi sporazum sa Sjevernom Korejom bio velika politička pobjeda za predsjednika o kojem se već govori da bi mogao da ponese Nobelovu nagradu za mir. Kada je prošle nedjelje upitan da li misli da zaslužuje prestižnu nagradu, odgovorio je “Svi tako misle”.\n“Kim na taj način testira Trampa, pokušavajući da uradi upravo ono što su prije njega izveli njegovi otac i djed. Da dobiju ustupke i ostvare ekonomske i političke dobiti, uz mala obećanja ili ustupke koje kasnije nisu ispunili”, piše “CNN”.\nIznenadna ogorčenost Pjongjanga zbog vježbi koje bi trebalo da se održe ove nedjelje, poznate i kao “Maks tander”, je lažna, smatra američki medij. Kako se navodi, godišnje vježbe imaju za cilj da održe vojnu koordinaciju između SAD i njenih saveznika u slučaju da Sjeverna Koreja napadne, što je sjeverni susjed i ranije činio.\n“Kim razumije da rutinska vojna vježba SAD i Južne Koreje mora da se nastavi”, rekao je savjetnik za nacionalnu bezbjednost Južne Koreje nakon posjete Pjongjangu, što ukazuje da je Sjeverna Koreja znala da se “Maks tander” sprema.